Rusiyadakı Azərbaycanlıların Federal Milli-mədəni Muxtariyyəti Qarabağla bağlı müraciət yaydı – Yenicag.Az\n02.10.2020 - 20:29\n“Azərbaycandandan həyəcanlı məlumatlar gəlməyə davam edir: bir çox günahsız qurbanlar var, uşaqlar ölür, məktəblər atəşə tutulur.\nAzərROS Ermənistan-Azərbaycan Dağlıq Qarabağ münaqişəsi ilə əlaqədar gərginliyin artması ilə bağlı son dərəcə narahat olduğunu bildirir. Təəssüf ki, dünya Ermənistan silahlı qüvvələri tərəfindən işğal olunmuş Azərbaycan ərazilərinin azad edilməsinə dair BMT Təhlükəsizlik Şurasının 4 qətnaməsinin (822, 853, 874 və 884) icrası məsələsinin sülh yolu ilə həll etmək cəhdləri müsbət nəticə verməyib. Rəsmi Bakının atdığı addımların Azərbaycanın ərazi bütövlüyünün bərpasına gətirib çıxaracağına ümid etdiyimizi bildiririk.\nEyni zamanda, hər kəsdən Azərbaycanla Ermənistan arasında vəziyyətin gərginləşməsi zamanı Rusiyada milli icmaların nümayəndələrini, xüsusən də həyat təcrübəsi olmayan gəncləri yaşadığımız çoxmillətli ölkəmizdə təxribat yaratmağa çalışan həm xarici, həm də təəssüf ki, daxili radikal qüvvələrin hərəkətlərinə diqqət yetirmələrini xahiş edirik. Ölkədə millətlərarası münasibətlərin vəziyyətinə təsir göstərmək və iki xalqın milli icmaları arasında qarşıdurma ocağı yaratmaq üçün beynəlxalq münaqişələrdən istifadə etmək və gərgin vəziyyəti xaricdən Rusiya ərazisinə keçirmək cəhdlərinə sərt hüquqi qiymət veriləcək və bütün bu hərəkətlər hüquq-mühafizə orqanları tərəfindən dərhal yatırılacaq.\nHəmvətənlərimizi ölkədəki millətlərarası razılığı qorumaq üçün əsas olan Rusiya Federasiyası qanunlarına daim və hər yerdə ciddi şəkildə əməl etməyə, sakit olmağa, bir-birinə hörmət göstərməyə, sayıq olmağa, təmkinli və dünyəvi müdriklik nümayiş etdirməyə, mövcud vəziyyəti diqqətlə qiymətləndirməyə, habelə edilən hərəkətlərin və bəyanatların nəticələrini düşünməyə, Dağlıq Qarabağdakı hərbi vəziyyəti Rusiya ərazisinə daşımaq məqsədi ilə münaqişənin böyüməsi faktlarından istifadə etməklə bağlı hər cür təhrikə və təxribata uymamağa çağırırıq”.


Materiallar 18.05.2017 » Xəbərlər Wsemir\nWsemir » Materiallar 18.05.2017\nTükürpədici hadisə! Dostunun arvadını qaçırtdı: "Uşaqlar sənə əmanət" Adanada özəl bir kollecin şagirdlərini daşıyan mikroavtobus sürücüsünün eyni avtomobildə nəzarətçi olan 3 uşaq anasını qaçırdığı iddia olunub.\nruqeyya - 18-05-2017, 23:54\nƏhaliyə şad xəbər- Pulsuz olacaq IV İslam Həmrəyliyi Oyunlarının bağlanış mərasimi günü tamaşaçıların elektrik qatarları ilə ödənişsiz daşınması təmin ediləcək.\nruqeyya - 18-05-2017, 23:45\nMilyonçu qadın öz həyat tərzi ilə görənləri heyrətləndirdi - FOTO Tanzaniyada 38 uşaqlı bir ailədə anadan olan Pili həyatda qarşılaşdığı bütün çətinliklərə baxmayaraq, milyoner olmağı bacarıb. Ancaq dediyimiz kimi, bu, ona heç də asan başa gəlməyib.\nruqeyya - 18-05-2017, 23:32\n“Məcbur qalsanız, zina edin” - Hərbçilərə mühdiş ƏMR FETÖ terror şəbəkəsinin hərbi məktəblərə sızma prosesilə bağlı yeni şok məlumatlar ortaya çıxıb. Təşkilat özünə cəlb etdiyi müdavimlərə ifşa olmamaları üçün “Məcburiyyətdə qalsanız, zinadan çəkinməyin” göstərişini verib.\nGunduz94 - 18-05-2017, 22:55\n"Atatürkə görə planlarımızı yarım əsr təxirə salmaq məcburiyyətində qaldıq" - Rokfeller Maraqlıdır, dünyanı idarə etdiyi söylənilən Rokfellerin Türkiyə ilə bağlı planlarını, ya da söylədiklərini heç eşitmisinizmi?\nGunduz94 - 18-05-2017, 22:43\nZaur Baxşəliyevin Anasının heç yerdə görmədiyiniz görüntüləri yayıldı – VİDEO Məhşur aparıcı Zaur Baxşəliyevin ailəsi ilə birlikdə olduğu videonu təqdim edirik:\nGunduz94 - 18-05-2017, 22:16\nToy gününün unudulmaz olmasını istəyən gəlin "ağını çıxartdı" - Diri-diri yanacaqdı - VİDEO - FOTO Hər bir gəlin istəyər ki, onun toy günü unudulmaz olsun... Lakin bu şəkillərdəki gəlin bir az ağını çıxarıb.\nMehin_Banu - 18-05-2017, 22:14\nƏmrah bu dəfə susa bilmədi - Oğlunun cavabını verdi Müğənni Əmrah böyük oğlu Tayfun Ərdoğanın ittihamlarına sosial şəbəkə vasitəsilə cavab verib.\nGunduz94 - 18-05-2017, 21:58


QİYMƏTLİ TƏDQİQAT ƏSƏRİ | Biologiya-Kimya Fakültəsi\nQİYMƏTLİ TƏDQİQAT ƏSƏRİ\nBy Redaktor Apr 24, 2019 Xəbərlər\nBu günlərdə AMEA-nın müxbir üzvü, prof.Vaqif Novruzov, dos.b.ü.f.d.Yeganə Aslanova, b.ü.f.d.Ramidə Quliyevanın “Kiçik Qafqazın qaya və töküntü bitkiliyi və senopopulyasiyalarının dinamikası” adlı monoqrafiyası çapdan çıxmışdır. Monoqrafiya müəlliflərin çoxillik tədqiqatları əsasında hazırlanmış Respublikada bu istiqamətdə hazırlanmış ilk tədqiqat əsəridir. Problemin indiyə qədər həll olunmamasının əsas səbəbi qaya və töküntülərin rast gəlindiyi yerlərin il boyu əlçatmaz olmasıdır. Başqa ərazilərdə olduğu kimi Kiçik Qafqazın yüksək dağlığının qaya və töküntüləri “ağ ləkə” kimi qalmışdır. Bu problemin həlli sitogenezin qanunauyğunluqlarını dərk etmək, nadir, endemik və relikt növləri aşkar etmək və ekologiyasını öyrənməklə, son nəticədə səmərəli istifadə etmək yollarını müəyyən etməkdən ibarətdir. Qaya və töküntü bitkiliyinin arasında yüksək keyfiyyətli yem bitkilərinə rast gəlinir ki, onların toxumlarından yüksək dağ çəmənlərinin bərpası üçün istifadə oluna bilər. Yem bitkilərindən əlavə qaya və töküntülərdə dekorativ, qaya bərkidici və başqa qrup qiymətli bitkilər yayılır ki, onlardan seleksiya işlərində başlanğıc material kimi istifadə etmək olar. Qaya və töküntülər qeyri-əlverişli iqlim şəraitində özünə sığınacaq tapmış bitkilər üçün təbii rezervatorlardır. Qaya və töküntülərdə özünə məxsus edafik və mikroiqlim şəraiti keçmiş, geoloji dövrlərin xüsusiyyətlərini özündə əks etdirən çoxlu növlər mövcuddur.\nƏtraf mühitə antropogen təsir yükünün gücləndiyi indiki şəraitdə müasir botanikanın əsas problemlərindən biri də bioloji müxtəlifliyin qorunmasını, səmərəli istifadəsini təmin etmək üçün növün senopopulyasiya səviyyəsində öyrənilməsi və dərk edilməsidir. Senopopulyasiya növün təbiətdə mövcudluğunun real formasıdır. O mürəkkəb tərkibi və spesifik funksiyası ilə xarakterizə olunur. Senopopulyasiyanı tədqiq etmədən bioloji müxtəlifliyin qorunmasını təmin etmək mümkün deyil. Növün biologiyası və sturukturu haqqında anlayışlar senopopulyasiyanın proqnozunun əsasını təşkil edir. Populyasiya səviyyəsində növün öyrənilməsi abiotik, biotik və antropogen amillərə növün reaksiyasını aydınlaşdırmağa imkan verir. Bitkinin strategiyasını dərk etmək üçün ona kompleks yanaşılmalıdır. Monoqrafiyada göstərilən məsələlər elmi-praktiki həlli yolları şərh olunmuşdur. Monoqrafiya biologiya, coğrafiya, geologiya, ekologiya istiqamətli elmi-tədqiqat müəssisələri, ali məktəblər, həmçinin geniş oxucu kütləsi üçün nəzərdə tutulmuşdur.\ngöy-göl milli parkı əməkdaşlarının gdu-nun ekologiya və təbiəti mühafizə kafedrası ilə birlikdə maarifləndirici seminarı\nekologiyanın aktual problemlərinə dair seminar


Ağcabədidə kütləvi tibbi müayinəyə başlanıldı. » www.DovletXeberleri.az\nwww.DOVLETXEBERLERI.az » Gündəm » Ağcabədidə kütləvi tibbi müayinəyə başlanıldı.\n11-02-2019, 19:13Ağcabədidə kütləvi tibbi müayinəyə başlanıldı.\nAğcabədidə kütləvi tibbi müayinəyə başlanıldı.\nAzərbaycan Respublikası Prezidentinin tapşırığına uyğun olaraq, fevralın 11-dən etibarən ölkəmizin hər yerində olduğu kimi, Ağcabədi rayonunda da əhalinin tibbi dispanserizasiyasına başlanıldı. Ağcabədi Rayon Mərkəzi Xəstəxanasının baş həkimi vəzifəsini müvəqqəti icra edən Əli İbadov bildirib ki, tibbi müayinələrin keçirildiyi Rayon Mərkəzi Xəstəxanası ən müasir tibbi avadanlıq və aparatlarla təchiz edilib. Qrafikə əsasən, ilk olaraq idarə və müəssisələrin kollektivləri müayinədən keçirilir.\nYaxın günlərdə yüksəkixtisaslı mütəxəssislərdən ibarət 8 həkim briqadası tərəfindən rayonun qəsəbə və kəndlərində də əhalinin tibbi müayinəsinə başlanılacaqdır.\nPrezident İlham Əliyevin Azərbaycanın hər bir vətəndaşının sağlamlığına diqqəti və qayğıkeş münasibəti sakinlər tərəfindən minnətdarlıqla qarşılanır. Müayinədən keçən rayon sakinləri vətəndaşların sağlamlıqlarının qorunmasına yönələn xeyirxah aksiyanı yüksək dəyərləndirir, bu nəcib təşəbbüsə görə dövlətimizin başçısına minnətdarlıqlarını bildirirlər\nBaxılıb 3 612


«Super Mario» İtaliyanı böhrandan çıxara biləcəkmi?\n2022, 25 İyun, şənbə, Bakı vaxtı 09:20\nİqtisadçı və Avropa Birliyinin keçmiş komissarı Mario Monti\nİqtisadçı və Avropa Birliyinin keçmiş komissarı Mario Monti bazar günü İtaliya prezidenti Giorgio Napolitanodan baş nazir mandatını alıb. Monti bildirib ki, ölkənin gələcək nəsilləri naminə iqtisadi artımı bərpa etmək və bazarı sakitləşdirmək üçün İtaliya öz maliyyəsini sağlamlaşdırmalıdır.\nMario Monti deyib ki, parlamentdə yeni hökumətə çoxluğun etimadını qazanan kimi fəaliyyətə başlayacaq. Parlament etimadı proseduruna adətən bir neçə həftə sərf olunur.\nMario Monti 2013-cü ildə planlaşdırılan seçkilərə qədər baş nazir postunda qala bilər. Lakin istefaya getmiş Silvio Berlusconinin partiyası dünən bəyan edib ki, Monti hökumətini yalnız məhdud dövr üçün – erkən seçkilərə qədər qəbul edəcək.\nYaxın bir neçə gündə Mario Montinin öz yeni kabinetini və proqramını parlamentə təqdim edəcəyi gözlənilir.\nİtalyanların çoxu isə son 10 illikdə ölkənin siyasi həyatında baş vermiş ən böyük dəyişikliyi alqışlayıb. Roma sakini Mariella Montinin təyinatını nikbinliklə qarşılayıb:\n«HAMI DEYİR Kİ, MONTİ ÇOX BACARIQLI ADAMDIR. İTALİYANI BATAQLIQDAN ÇIXARA BİLƏR»\nAvropa Birliyinin iflas həddində olan digər ölkələrindən fərqli olaraq İtaliya iqtisadiyyatının özülü ümumi zəif artımına baxmayaraq möhkəmdir. İtaliya Avropa Birliyinin üçüncü böyük iqtisadiyyatıdır.\nBaşqa bir romalı Luciano isə deyir ki, Montinin ölkəni maliyyə fəlakətindən xilas edəcəyini söyləmək hələ tezdir:\n«Mən deyə bilmərəm Monti yaxşıdır, ya da pis. Çünki biz hələ heç nə bilmirik. Əsas odur ki, Berlusconidən canımızı qurtardıq».\nİstefa verəndən sonra ilk dəfə bazar günü televiziyada çıxış edən Silvio Berlusconi İtaliyanın maliyyə böhranına görə günahkar olmadığını bildirib. Deyib ki, bu böhran İtaliyada başlamayıb:\n«MƏNİM İSTEFAMA SEVİNƏNLƏRƏ DEYİRƏM – SABAHDAN İTALİYANI YENİLƏŞDİRMƏK ÜÇÜN SƏYLƏRİMİ İKİQAT ARTIRACAĞAM»\nKeçmiş baş nazir siyasi səhnəni tərk etmək niyyətində olmadığını da bildirib.\nİqtisadi islahatlarla bağlı verdiyi vədlərini yerinə yetirmədiyinə görə Avropa liderlərinin dəstəyini itirən Berlusconi istefasının alicənab addım olduğunu da bildirib.\nNoyabrın 12-də İtaliyanın Baş naziri Silvio Berlusconi istefa verib. O, ölkəsinin borc böhranının aradan qaldırılması üçün qənaət planını parlamentin təsdiq etməsindən sonra istefa verəcəyini bildirmişdi.\nİtaliya parlamenti noyabrın 12-də həmin sənədi sonuncu mərhələdə də qəbul edib və Baş nazir istefa verdiyini açıqlayıb.\n75 yaşlı Silvio Berlusconi İtaliya siyasətində 17 il idi ki, dominant rola malik idi. Keçmiş iş adamı olan Berlusconi II Dünya müharibəsindən sonra İtaliyada ən uzun müddətə Baş nazir vəzifəsini tutan siyasətçi olub, 1994-cü ildən bu yana üç dəfə müxtəlif vaxtlarda hökumətə başçılıq edib.\n"Ryanair"in Berlusconi reklamı\nSilvio Berlusconi İtaliyanın Baş naziri vəzifəsindən istefa verdi


Palitra qəzetiPlatform London ermənilərin Araz çayını çirkləndirməsindən niyə söz açmır?\nPlatform London ermənilərin Araz çayını çirkləndirməsindən niyə söz açmır?\nTarix: 11.06.2015 | Saat: 21:02:00 | E-mail | Çapa göndər\nMəlum olduğu kimi iyunun 12-də BP şirkətinin Londondakı baş ofisi qarşısında etiraz aksiyasının keçirilməsi planlaşdırılıb. Platform Londonun təşkilatçılığı ilə keçiriləcəyi elan edilmiş aksiyanın vaxt və məkanı təsadüfi seçilməyib: eyni gündə Bakıda I Avropa Oyunlarının açılış\nPlatform Londonun “BP-yə qarşı etirazının” səbəbi BP şirkətinin Bakıda keçirilən I Avropa Oyunlarının sponsorları sırasında durmasıdır. QHT təmsilçiləri elan ediblər ki, “Azərbaycanda insan haqlarının durumundan narahatdırlar və BP insan haqları ilə bağlı narahatlıq olan ölkədə keçirilən tədbirə dəstək verməməlidir”. Aksiya iştirakçıları BP ofisindən sonra Azərbaycanın bu şəhərdəki səfirliyi qarşısında toplaşmağı planlaşdırırlar.\nQəribəsi odur ki, missiyası ekoloji sahədə maarifləndirmə olan Platform London adlı bu təşkilat öz istiqaməti üzrə deyil, tamam başqa yöndə fəaliyyət göstərməyə “qərar verib”. Əgər bu təşkilat, onun rəhbərləri doğrudan da Azərbaycan insanının rifahını, azadlığını və hüququnu düşünürsə, tədqiqat aparması üçün yaxşı meydan var. Bu gün Azərbaycan cəmiyyətini daha çox narahat edən onların araşdırdığı sahə deyil, insanlarımızı düşündürən ən önəmli problemlərdən biri Araz çayının illərlədir ki, ermənilər tərəfindən bilərəkdən çirkləndirilməsidir. Ermənistanda olan zavod və müəssisələrin tullantıları, zərərli maddələr bu çaya axıdılır. Halbuki Arazın suyunu bilərəkdən çirkləndirilməklə milyonlarla Azərbaycan əhalisinin sağlam yaşamaq hüququnu əlindən alırlar. Yaxşı olar ki, Platform London heç olmasa bircə dəfə də, bu məsələni qaldırsın. Aydındır ki, Araz çayının ekoloji təmizliyi ilə bağlı hər hansı aksiya həyata keçirməyə kimlərsə onlara icazə verməz. Çünki bu gün onlara tapşırıq başqadır!


Nəşr edilib 19.01.2018 09:16 |\nNaxçıvan Muxtar Respublikası Standartlaşdırma, Metrologiya və Patent üzrə Dövlət Komitəsində keçirilən kollegiya iclasında komitənin sədri Bəxtiyar İsmayılov məruzə ilə çıxış edib. Bildirilib ki, 2017-ci il komitə üçün, xüsusilə əlamətdar il olub. Belə ki, ötən ilin avqust ayında komitə üçün müasir memarlıq üslubunda inşa olunmuş yeni inzibati bina istifadəyə verilib, əməkdaşlar üçün lazımi iş şəraiti yaradılıb.\nDiqqətə çatdırılıb ki, əkinəyararlı torpaqlardan istifadənin və əhaliyə göstərilən xidmətlərin vəziyyəti barədə 2015-ci il mayın 4-də Naxçıvan Muxtar Respublikası Ali Məclisində keçirilmiş müşavirədə reklam daşıyıcılarının, elan və digər informasiya xarakterli lövhələrin qanunvericiliyə uyğun yerləşdirilməsinə nəzarət edilməsi, bu sahədə mövcud problemlərin aradan qaldırılması, aidiyyəti qurumlar tərəfindən xidmət mərkəzlərinin qorunub saxlanılmasına, eyni zamanda vaxtı keçmiş məhsulların satışının qarşısının alınmasına nəzarətin gücləndirilməsi barədə verilmiş tapşırıqların icrasını təmin etmək məqsədilə 95 xidmət mərkəzinə 165 halda baxış keçirilib. Qanunvericiliyin tələblərinə uyğun olmadığından 25 informasiya xarakterli lövhənin istifadəsi qadağan edilib.\nBundan əlavə, 106 məktəbin bufetində, 10 təhsil müəssisəsinin bufet və yeməkxanasında, 18 məktəbəqədər tərbiyə müəssisəsində monitorinqlər, 19 səhiyyə müəssisəsinin yeməkxanasında yerli məhsullarla təminatın üstünlüyü barədə maarifləndirici tədbirlər aparılıb, 56 məktəbin bufetində, 8 təhsil müəssisəsinin bufet və yeməkxanasında, 9 məktəbəqədər tərbiyə müəssisəsinin yeməkxanasında aşkar olunmuş nöqsanlar aradan qaldırılıb. Təhsil və məktəbəqədər tərbiyə müəssisələri üçün hazırlanmış 69 yemək menyusu komitə ilə razılaşdırılıb. Məktəbli və tələbə geyim formaları istehsal edən 2 təsərrüfat subyektində parçalar 3 halda, 17 satış obyekti tərəfindən idxal olunmuş məktəbli ləvazimatları 29 halda keyfiyyəti və uyğunluğu təsdiq edən sənədləri yoxlanıldıqdan sonra sertifikatlaşdırılıb.\nVurğulanıb ki, ötən il ərzində, ümumilikdə, standartların tələblərinə uyğun olmayan 5896 manat dəyərində yararlılıq müddəti bitmiş, keyfiyyətsiz və ya kontrafakt məhsul satışdan çıxarılıb. Komitənin əsas fəaliyyət istiqaməti qismində istehsal və idxal olunan məhsulların keyfiyyətinə nəzarət işi, xüsusilə diqqətdə saxlanılıb, ümumilikdə, il ərzində məhsulların 1559 halda keyfiyyət göstəricilərinin yoxlanılması təmin edilib. 2017-ci ildə 1042 ədədi ərzaq məhsullarına, 1037 ədədi qeyri-ərzaq məhsullarına, 4 ədədi isə xidmət sahəsinə aid olmaqla, ümumilikdə, 2083 uyğunluq sertifikatı verilib.\nQeyd olunub ki, ötən il komitənin Metrologiya şöbəsi tərəfindən 20 min 749 ədəd ölçmə vasitəsinin yoxlanılması təmin olunub, əmtəə nişanına dair 48 şəhadətnamə, sənaye nümunəsinə dair 2 patent reyestrə daxil edilərək iddiaçılara təhvil verilib.\nNaxçıvan Muxtar Respublikası Dövlət Baş Sığorta Agentliyində keçirilən iclasda Naxçıvan Muxtar Respublikası Dövlət Baş Sığorta Agentliyinin baş direktoru Hikmət Əsgərov məruzə ilə çıxış edib.\nBaş direktor bildirib ki, sığorta işinin daha da təkmilləşdirilməsi məqsədilə ötən il Naxçıvan Muxtar Respublikası Dövlət Baş Sığorta Agentliyi tərəfindən muxtar respublikanın bütün rayon (şəhər) İcra hakimiyyətləri ilə birlikdə “Sığorta fəaliyyəti, görülmüş işlər və qarşıda duran vəzifələr” mövzusunda müşavirələr keçirilib. Avtonəqliyyat vasitəsi sahiblərinin mülki məsuliyyətinin icbari sığortası üzrə sığorta olunmayan sürücülərin icbari sığortaya cəlb olunması məqsədilə Dövlət Sığorta Agentliyi Dövlət Yol Polisi əməkdaşları ilə birlikdə müntəzəm reydlər keçirib.\nQeyd olunub ki, görülmüş işlərin nəticəsində ötən il Naxçıvan Muxtar Respublikası Dövlət Baş Sığorta Agentliyi üzrə hüquqi və fiziki şəxslərdən sığorta tədiyələrinin toplanması həcmi 2016-cı illə müqayisədə, ümumilikdə, 26,2 faiz, qeyri-həyat (ümumi) sığortası üzrə sığorta tədiyələrinin toplanması həcmi 29,8 faiz artıb. 2016-cı ilin yekunları ilə müqayisədə 2017-ci ildə, avtonəqliyyat vasitəsi sahiblərinin mülki məsuliyyətinin icbari sığortası üzrə toplanmış sığorta tədiyələrinin həcmi 4,2, Yaşıl Kart sığortası üzrə toplanmış sığorta tədiyələrinin həcmi 77,7, daşınmaz əmlakın icbari sığortası üzrə toplanmış sığorta tədiyələrinin həcmi isə 7,7 faiz artıb.\nİclasda kənd təsərrüfatı sığortasının əhəmiyyətindən də bəhs olunaraq bildirilib ki, 2017-ci ildə muxtar respublikanın bütün rayonlarında yerli icra hakimiyyəti orqanları ilə birlikdə kənd təsərrüfatı, xüsusilə bitkiçilik sığortasının əhəmiyyəti barədə izahat-məlumatlandırma işləri aparılıb və 1356 vətəndaşla kənd təsərrüfatı bitkiləri məhsullarının sığortası üzrə müqavilə bağlanılıb.\nİclasda rayon dövlət sığorta agentliklərinin direktorları çıxış edərək görülmüş işlər haqqında məlumat veriblər.\nMərkəzi Bankın Naxçıvan Muxtar Respublikası İdarəsində keçirilən iclasda idarənin sədri Elvin Axundov bildirib ki, 2017-ci il ərzində bank qurumları fəaliyyətlərini verilən tapşırıqların icrası istiqamətində qəbul edilmiş tədbirlər planına uyğun olaraq qurublar. Naxçıvan Muxtar Respublikasında fəaliyyət göstərən banklar və kredit təşkilatları tərəfindən 1 yanvar 2018-ci il tarixə muxtar respublika iqtisadiyyatına yönəldilən kredit qoyuluşu 101 milyon 414 min manat, o cümlədən qısamüddətli kredit qoyuluşu 2 milyon 343 min manat, uzunmüddətli kredit qoyuluşu isə 99 milyon 71 min manat təşkil edib.\nQeyd olunub ki, muxtar respublika əhalisinə verilmiş 13 milyon 407 min manat məbləğində şəxsi istehlak kreditləri, daşınmaz əmlak alınması üçün 12 milyon 226 min manat məbləğində verilmiş ipoteka kreditləri vasitəsilə vətəndaşların şəraitinin yaxşılaşdırılması ilə bərabər real sektor da dəstəklənib. Bank və kredit təşkilatları tərəfindən 2017-ci il ərzində 31 milyon 314 min manat kredit verilib ki, bunun da 4 milyon 590 min manatını qısamüddətli, 26 milyon 724 min manatını uzunmüddətli kreditlər təşkil edib. Kredit təşkilatları tərəfindən 2017-ci il ərzində 236 nəfər fiziki və hüquqi şəxsə 284 ədəd olmaqla, 2 milyon 553 min 160 manat dəyərində lizinqə verilmiş kənd təsərrüfatı texnikası üzrə lizinq xidməti göstərilib. Hesabat dövründə verilmiş kreditlərin 2 milyon 256 min manatını kənd təsərrüfatı kreditləri təşkil edib.\nDiqqətə çatdırılıb ki, banklar tərəfindən 1 yanvar 2018-ci il tarixə 2214 hüquqi, 62 min 270 fiziki şəxs olmaqla, 64 min 484 müştəriyə xidmət göstərilib. Xidmət olunan hesabların 55 min 743-ü işlək hesab olub ki, onların 1465-i hüquqi, 54 min 278-i isə fiziki şəxslərdir. 2017-ci il ərzində 208-i hüquqi, 24 min 924-ü isə fiziki şəxs olmaqla, 25 min 132 müştəriyə yeni bank hesabı açılıb. Açılmış bank hesablarının 25 min 17-si fəaliyyət göstərir ki, onlardan 207-si hüquqi, 24 min 810-u fiziki şəxslərdir.\nNağdsız ödəniş sistemlərinin fəaliyyətinə toxunan Elvin Axundov bildirib ki, 2017-ci il ərzində 51 ədəd pos-terminal quraşdırılaraq onların sayı 1 yanvar 2018-ci il tarixə 1260 ədədə çatdırılıb. POS-terminalların sayı 2016-cı ilin müvafiq dövrü ilə müqayisədə 58 ədəd artıb. Banklar tərəfindən pos-terminalların quraşdırılması hazırda davam etdirilir.\nNaxçıvan Muxtar Respublikası Dövlət Meliorasiya və Su Təsərrüfatı Komitəsində keçirilən kollegiya iclasını komitənin sədri Əsgər Əsgərov açaraq məruzə edib.\nBildirib ki, ötən il su istifadəçilərinə mexaniki üsulla və öz axını ilə 253,7 milyon kubmetr suvarma suyu verilib, təkrar suvarma nəzərə alınmaqla, 212 min 571 hektar torpaq sahəsi su ilə təmin olunub. Torpaq sahələrində su təminatının yaxşılaşdırılması, suvarılan torpaq sahələrinin genişləndirilməsi, yeni torpaq sahələrinin əkin dövriyyəsinə qatılması, su itkisinin qarşısının alınması üçün mühüm tədbirlər həyata keçirilib. Rentabelli suvarma şəbəkələrinin qurulmasına, mütərəqqi suvarma metodlarının tətbiqinə üstünlük verilib.\nQeyd edilib ki, Kəngərli rayonunun Böyükdüz kəndi ərazisində 407 hektar sahədə qapalı suvarma şəbəkəsinin tikintisi başa çatdırılıb. Müxtəlif diametrli borularla 4 min 380 metr ana boru xətti və 41 min 680 metr paylayıcı boru xətti çəkilib. Ana boru xətti üzərində diametri 720 millimetr olan 13 ədəd temperatur kompensatoru, müxtəlif diametrli 91 ədəd tənzimləyici və paylayıcı siyirtmə, şəbəkə üzərində 480 ədəd hidrant və 480 ədəd supaylayıcı hovuz, 93 ədəd suburaxıcı quraşdırılıb. Culfa rayonunun Culfa düzü ərazisində suvarmanı yaxşılaşdırmaq, su itkisinin qarşısını almaq, yeni torpaq sahələrini əkin dövriyyəsinə daxil etmək məqsədilə diametri 250 millimetr olan borularla 2070 metr, diametri 620 millimetr borularla 140 metr yeni suvarma boru xətti çəkilib. Ümumilikdə, ötən il ərzində muxtar respublika ərazisində 76,7 kilometr yeni suvarma boru xətti çəkilib, 41,8 kilometr suvarma boru xətti əsaslı təmir olunub.\nBildirilib ki, ötən il ərzində muxtar respublika üzrə 243 kilometr beton və torpaq kanal, 457,6 kilometr ara arxlar lildən təmizlənib.\nVurğulanıb ki, muxtar respublika ərazisində əhalinin içməli su təminatını yaxşılaşdırmaq üçün ötən il 11,7 kilometr yeni içməli su xətti çəkilib, 0,15 kilometr yeni kaptaj tikilib, 88,7 kilometr içməli su xəttində və 2,5 kilometr kaptajda təmir-bərpa işləri aparılıb. Bəhs olunan dövrdə təmir sexlərində müxtəlif markalı 12 ədəd avtomaşın, 9 ədəd avtokran, 12 ədəd elektrik mühərriki, 4 ədəd ekskavator, 2 ədəd buldozer, 1 ədəd nasos, 4 ədəd vakuum nasos, 13 ədəd əks klapan, 9 ədəd nasos rotoru, 20 ədəd subartezian nasosunun rotoru, 2134 ədəd su sayğacı, 958 ədəd müxtəlifadlı nasos hissələri təmir olunub.\nNaxçıvan Muxtar Respublikası Dövlət Sosial Müdafiə Fondunda keçirilən kollegiya iclasını fondun sədri Əli Quliyev açaraq məruzə ilə çıxış edib. Bildirilib ki, 2017-ci ildə Naxçıvan Muxtar Respublikası Dövlət Sosial Müdafiə Fondu müvafiq dövlət orqanları ilə birlikdə işçilərlə işəgötürənlər arasında əmək müqavilələrinin bağlanmasına nəzarət edilməsi zamanı 573 sahibkarlıq obyektində (54 hüquqi, 519 fiziki şəxs) 443 yeni əmək müqaviləsi bağlanıb, 1475 əmək müqaviləsində isə əməkhaqqı artırılıb.\nQeyd olunub ki, 2017-ci ildə fondun hesabına 53 milyon 300 min manat proqnoza qarşı, 68 milyon 507 min 400 manat vəsait daxil olub, proqnoz tapşırıqlara 128,5 faiz əməl edilib. Daxil olan vəsait nəzərdə tutulan məbləğdən 15 milyon 207 min 400 manat, yaxud 28,5 faiz çox, 2016-cı ilin müvafiq dövründə yığılan vəsaitdən isə 2 milyon 521 min 880 manat, yaxud 3,8 faiz çox olub. Məcburi dövlət sosial sığorta haqlarının 45 milyon 861 min 150 manatı, yaxud 66,9 faizi büdcə təşkilatlarının, 22 milyon 646 min 250 manatı, yaxud 33,1 faizi isə qeyri-büdcə təşkilatlarının hesabına olub.\nDiqqətə çatdırılıb ki, hesabat dövründə Azərbaycan Respublikası Prezidentinin “Əmək pensiyalarının sığorta hissəsinin indeksləşdirilməsi haqqında” imzaladığı 2017-ci il 21 yanvar tarixli Sərəncamına əsasən bu kateqoriyadan olan əmək pensiyalarının sığorta hissəsi 12,4 faiz artırılıb. İkinci Dünya müharibəsi iştirakçılarına, həlak olmuş və ya sonralar vəfat etmiş döyüşçülərin dul arvadlarına, arxa cəbhədə fədakar əməyinə görə orden və medallarla təltif edilmiş şəxslərə maddi yardım verilməsi haqqında” Azərbaycan Respublikası Prezidentinin 2017-ci il 24 aprel tarixli Sərəncamına müvafiq olaraq muxtar respublika üzrə bu kateqoriyadan olan pensiyaçılara, ümumilikdə, 564 min 500 manat vəsait ödənilib ki, həmin pensiyaçılardan 31 nəfərə 1000, 1067 nəfərə isə 500 manat məbləğində birdəfəlik maddi yardım ödənilib.\nBundan əlavə, 2017-ci ildə fondun yerli orqanları tərəfindən 1187 nəfərə yaşa, 341 nəfərə əlilliyə, ailə başçısını itirməyə görə, ümumilikdə, 2099 nəfərə əmək pensiyası təyin edilib. Əvvəlki dövrlərdə olduğu kimi, 2017-ci ildə də əmək pensiyalarının plastik bankomat kartları ilə ödənilməsi üçün müvafiq işlər davam etdirilib, pensiyaçıların 100 faizi plastik kartlarla təmin edilib.\nFondun sədri bildirib ki, “Dövlət sosial sığorta sistemində fərdi uçot haqqında” Azərbaycan Respublikası Qanununa müvafiq olaraq muxtar respublikada fərdi uçot sisteminin qurulması ilə əlaqədar işlər davam etdirilib. Hesabat dövründə 5435 sığortaolunan sosial sığorta şəhadətnaməsi ilə təmin olunub. Beləliklə, fərdi uçot sistemində qeydə alınaraq sosial sığorta şəhadətnaməsi alan sığortaolunanların sayı ilin əvvəli ilə müqayisədə 2,7 faiz artaraq 168 min 935 nəfərə çatıb.\nNaxçıvan Muxtar Respublikası Dövlət Arxiv İdarəsində keçirilən kollegiya iclasını idarənin rəisi Mehman Məmmədov açaraq məruzə edib.\nBildirilib ki, 2017-ci ildə Naxçıvan Muxtar Respublikası Dövlət Arxiv İdarəsi və tabeliyindəki təşkilatlar “Milli arxiv fondu haqqında” Azərbaycan Respublikası Qanununu, Naxçıvan Muxtar Respublikası Ali Məclisi Sədrinin 2016-cı il 28 iyul tarixli Fərmanı, Naxçıvan Muxtar Respublikası Nazirlər Kabinetinin 2017-ci il 15 may tarixli Qərarı ilə təsdiq edilmiş “Dövlət arxivlərinin maddi-texniki bazasının gücləndirilməsi və işçilərinin sosial müdafiəsinin yaxşılaşdırılması məqsədilə göstərdiyi xidmətlərə görə Ödənişlər”in və həmin vəsaitin istifadə edilməsi, uçota alınması və hesabatın təqdim edilməsi Qaydaları”nı, Naxçıvan Muxtar Respublikası Ali Məclisinin, Naxçıvan Muxtar Respublikası Nazirlər Kabinetinin və Azərbaycan Respublikası Milli Arxiv İdarəsinin əmr, sərəncam və göstərişlərini əldə rəhbər tutaraq fəaliyyət göstərib.\nVurğulanıb ki, Naxçıvan Muxtar Respublikası Dövlət Arxiv İdarəsinin tədbirlər planına uyğun olaraq 5 rayon dövlət arxivində (Şahbuz, Şərur, Kəngərli, Babək, Ordubad) kompleks yoxlamalar və ictimai baxış keçirilərək, iş planlarının yerinə yetirilmə vəziyyəti, görülmüş işlərin keyfiyyəti və vətəndaşlar tərəfindən daxil olan sosial-hüquq xarakterli ərizə və sorğulara verilmiş arxiv arayışları yoxlanılaraq analiz edilib, müəyyən edilmiş nöqsan və çatışmazlıqlar rayon dövlət arxivləri müdirlərinin diqqətinə çatdırılaraq aradan qaldırılması istiqamətində müvafiq tədbirlər görülüb.\nQeyd olunub ki, Naxçıvan Muxtar Respublikası Dövlət Arxivinin və rayon dövlət arxivlərinin 2017-ci ildə görülmüş işlərin yekunlarına dair təqdim etdikləri hesabatlar təhlil edilib, hər bir rayon dövlət arxivi üçün ayrılıqda, həm də ümumrespublika üzrə yekun nəticələr planın müvafiq maddələri üzrə faizlərlə müəyyənləşdirilib.


Ubuntuda sabit bir diskin necə formatlanması - Faydalı məsləhətlər - 2021\nUbuntuda yeni bir disk əlavə olunur\nƏvvəlki məqalədə Ubuntuda sabit bir diskdə arakəsmələrin necə qurulacağını araşdırdıq. İndi davam etmək üçün ehtiyac duyduğumuz fayl sistemini quraşdıraraq sabit diskdə yeni yaradılmış bölmələri formatlaşdırmalıyıq.\nAşağıdakı, Ubuntu-da bir əmr satırı vasitəsi ilə bir disk formatlamaq üçün bir yol.\nKomandadan istifadə edirik mkfs\nOnun sadə formatı mkfs.file sistem cihazı\nMəsələn, bizim format etməyimiz lazımdır / dev / sdd1 içində ekst4, bunu etmək üçün aşağıdakı əmri işlədin:\nDigər hansı fayl sistemlərinin istifadə edilə biləcəyini görmək üçün mkfs yazın və nişanı iki dəfə vurun. Aşağıdakı kimi bir şey çıxacaq:\n# mkfs (+2 TAB simvol)\nXFS mkfs əmri kimi bəzi fayl sistemləri default olaraq dəstəkləmir; bunun üçün xfsprogs çatdırmalı idim\nBeləliklə, arakəsmələr yaratdıq, diski formatladıq, indi sistemimizə quraşdırmalıyıq. Bunu necə edəcəyinizi göstərilən linkləri oxuduq :)\n2. HDb-nin Ubuntuda bölünməsi\nDiskləri bölmək üçün yenidən proqramı istifadə edəcəyik fdisk. Biz işə salırıq fdisk bölməni yaradan HDD-ni göstərir:\nfdisk əmr rejimində başlayacaq. Daxil olmağınız lazım olan bütün əmrlərin siyahısını görmək üçün m. Ancaq məqsədlərimiz üçün yalnız bir neçə əsas əmr lazımdır:\np - diskin cari bölmə cədvəlinə baxın,\nn - yeni bir bölmə yaratmaq,\nd - mövcud bir bölməni silmək,\nw - bölmə cədvəlini diskə yazın və sonra çıxın,\nq - sabit diskə yeni bir masa yazmadan çıxın.\nKomanda ilə diskdə arakəsmələrin mövcudluğunu yoxlayırıq səhƏgər onlar deyilsə, onda komanda ilə yeni bir bölmə yaradın n. Bölmə yaratarkən bir neçə suala cavab verməli olacaqsınız, əgər 4-dən çox hissə yaratmağı planlaşdırırsınızsa, onda əsas bölməni yaradın. Sonra, bölmə nömrəsini göstərin - 1. Və sonunda bölmənin başlanğıc və son silindrlərini göstərməlisiniz, sadəcə vura bilərsiniz Daxil edin, proqram özü hər şeyi soruşacaq. Yenə siyahı bölməsini yoxlayın və göstərilən yeni yaradılan bölməyə baxın / dev / sdb1. Dəyişiklikləri w əmri ilə yadda saxla.\nLinux + montajda sabit disklərin formatlanması\nGec-tez Linux-a müraciət edən hər kəs, ən çox Ubuntu, diski Linux-da quraşdırmaq, parçalamaq və formatlaşdırmaq ehtiyacı ilə üzləşir.\nAşağıda təsvir edilən yeni bir diskin qurulması üçün bütün addımlar - bir bölmə yaratmaq, HDD formatlaşdırma və montaj etmək Ubuntu Linux-da aparıldı, lakin hər hansı digər Linux paylanması üçün eyni dərəcədə doğrudur.\nAşağıdakı bütün əmrlər fayl sisteminə - kök və ya sudo istifadəçisinə üstünlük verən bir istifadəçi üçün hazırlanmışdır.\nLinux-da sabit bir diskdə bir hissə yaratmaq\ncfdisk - Linux sabit diskdə arakəsmələr yaratmaq üçün bir yardım proqramı.\nÇalışacağımız sürücünün adını göstərərək cfdisk-ə başlayırıq:\nVurun Yenibir bölmə yaratmaq. Seçin İbtidai (əsas)\nYarat, vurun Çəkilə biləryüklənməsini istəyirsinizsə. Yeri gəlmişkən, Ubuntuda, əgər bu seçim seçilmirsə, o zaman heç getmir.\nİtələyin Yaz və bəli yazın\nArtıq qeyd edildiyi kimi, Linux-da bir bölmə yaratmaq olduqca sadədir və bu, sadəcə yerinə yetirilmişdir. Hər şey, bölmələr yaradılır, proqramdan çıxın, seçim edin Çıx.\nMövcud olanları silmək üçün vaxt itirmədən istifadə edilmiş bir diskdə arakəsmələri yenidən qurmağınız lazımdırsa, işləyə bilərsiniz cfdisk bir açarla -z :\nParametr -z sıfır bölmə masası yaradır və dərhal yenisini yaratmağa başlamağa imkan verir.\nÜstəlik sabit diskdə rezdels yaratmaq və silmək üçün yardım proqramından istifadə edə bilərsiniz. ayrıldıvə GNOME mühitində onun qrafik versiyası gparted.\nLinux-da bir diskin və ya bölmənin formatlanması\nƏvvəlcə qərar verməlisiniz linux fayl sistemi nədir müəyyən bir vəzifə üçün daha uyğundur.\n- Ext4: Linux tərəfindən istifadə olunan jurnal sənəd sistemi. Çox Linux paylamalarında standart fayl sistemi olan ext3 fayl sisteminə əsaslanır.\n— Ext3: Linux sistemlərinin etibarlı, sınanmış və dəfələrlə sınaqdan keçirilmiş fayl sistemi sürət qeydlərini təyin etmir, əksər hallarda ən yaxşı seçimdir.\n— Xfs: Fayl anbarları üçün ən yaxşı seçim, xüsusilə böyük sənədlər (paylama və filmlərin izo şəkilləri).\nBeləliklə, bir fayl sistemi yaradın:\nmkfs -t harada\n- sistem üçün mövcud olan növlərdən biri, məsələn ext4, ext3, jfs, xfs ...\n- Formatlanmış bölmənin adı, məsələn / dev / sdb1. Bizim nümunəmizdə belə görünür:\nEkranda belə bir şey baş verəcək:\n150GB-a qədər sürücülər üçün proses bir neçə dəqiqə çəkir. Böyük disklər üçün (bir neçə Terabayt) əvvəlcə proses sürətlə gedir, sonra yavaşlayır və sabit sürətlə davam edir.\nFormatlandıqdan sonra bölmə dərhal quraşdırıla və istifadə edilə bilər. Bir quraşdırma nöqtəsi (diskdəki qovluq) yaradın:\nmkdir / fotolar\nvə qovluğa tam hüquqlar verin:\nchmod 770 / şəkillər\nmontaj -t ext4 / dev / sdb1 / şəkillər\nHər şey, bölmələr yaradılır və formatlanır.\nQeyd etmək lazımdır ki, bu şəkildə quraşdırılmış bölmə sistemin növbəti yenidən başlamasına qədər mövcud olacaqdır.\nSürücüyü daimi etmək üçün bölmə identifikatoru və digər parametrləri olan bir xətt yazmalısınız / etc / fstab faylına.\nCihaz identifikatorunu əmr ilə tanıyırıq:\nSonra, məsələn, bu kimi tanış bir redaktorla / etc / fstab faylını açın:\nvə belə bir xətt yazın:\nLinux avtomatik quraşdırma prosesi bu yazıda daha ətraflı təsvir edilmişdir.\nFayl sisteminin qurulması\nDİQQƏT! Aşağıdakıların hamısı UNMANTED fayl sistemində edilir!\nBurada həmçinin qeyd etmək lazımdır ki, ext3 və ext4 formatında formatlaşdırarkən boşluğun 5% -i kök istifadəçisi üçün qorunur. Ext3 və ext4-də kök üçün 5 faizlik yer ayrılmaq üçün əmr vermək lazımdır:\nBundan sonra, sadə bir istifadəçinin bütün yerə girişi olacaq.\nAyrıca, müəyyən bir yüklənmədən sonra diskin məcburi yoxlanılması var. Buna ehtiyacınız yoxdursa, əmri ilə proseduru ləğv edə bilərsiniz:\nVə ya çeki daha az tez-tez edin, məsələn, hər 100 yüklənmədən:\nBu əmrdən istifadə edərək fayl sistemi xüsusiyyətlərinə baxa bilərsiniz\nWinchester Partition Məlumat\nBəzən sabit diskdəki arakəsmələrin nə olduğunu və hansı fayl sisteminin olduğunu öyrənməlisiniz. Sabit disk bölmələri haqqında məlumat tapmaq üçün kök istifadəçisindən yazırıq:\ncavab olaraq alırıq:\nDisk / dev / sda: 160.0 GB, 160041885696 bayt 255 baş, 63 sektor / yol, 19457 silindr Birliklər = 16065 * 512 = 8225280 bayt olan silindrlər Disk identifikator: 0xd0f4738c\nCihaz Çəkməsi Başlanğıc Son Bloklar İd Sistemi / dev / sda1 1 61 489951 82 Linux dəyişdirmə / Solaris / dev / sda2 * 15567 19457 31254457+ 83 Linux / dev / sda3 62 15566 124543912+ 83 Linux\nGördüyümüz yerdən: üç bölmə var, onlardan birincisi (/ dev / sda1) dəyişdirmə bölməsidir (500 meqabayt). İkinci bölmə (/ dev / sda2) 30GB, üçüncü bölmə (/ dev / sda3) 120GB-dir. Aktiv bölmə (hazırda əməliyyat sistemi tərəfindən istifadə olunur) ulduzla qeyd olunur. Hal-hazırda hansı bölmədə işlədiyinizi tapmaq üçün əmrdən istifadə edin:\nsonunda bir nöqtə tələb olunur, biz əldə edirik:\nFayl sistemi 1K-bloklar İstifadə edilə bilən istifadə% / quraşdırılıb / dev / sda2 85864764 2733992 83130772 4% / ev\nfaktiki olaraq fdisk -l == bölmə haqqında məlumatla eyni.\nLinux disk formatı\nLinux diskinin formatlaşdırılması, seçilmiş diskdə və ya bölmədə göstərilən fayl sistemini yaratmaq olan mkfs əmrindən istifadə etməklə həyata keçirilir. Bir əmr girişinə nümunə:\n-text2 - fayl sisteminin növünü göstərən bir açar,\n/ dev / hda1 - fayl sisteminin yaradıldığı bölmə.\nLinux diskinin formatlanması üçün mkfs əmrinin əsas açarları bunlardır:\n-v– komandanın gedişi barədə ətraflı məlumat göstərir;\n-t [fayl sistemi növü] - aşağıdakı mümkün dəyərlərdən fayl sistemi qurur:\n$ dəyişdirmə - Linux dəyişdirmə faylı üçün fayl sistemi bölməsi,\n$ ext2 - fayl sistemi ext2,\n$ msdos - MS-Dos fayl sistemi,\n$ vfat - Fat-32 fayl sistemi,\n$ reiserfs - Reiserfs fayl sistemi.\nBu əlavə paketlər quraşdıraraq genişləndirilə bilən dəstəklənən fayl sistemlərinin tam siyahısı deyil.\n-c - formatlaşdırma başlamazdan əvvəl pis blokları axtarın,\nAyrıca, diski formatlaşdırmaq üçün aşağıdakı əmrlərə ehtiyacınız ola bilər:\nfdisk -l - disklərin siyahısını görüntüləyin, burada formatlamaq istədiyiniz bölümün və ya medianın adını tapa bilərsiniz,\numount - bir Linux diskini formatlamadan əvvəl bu əmrdən istifadə edərək onu sökməlisiniz,\nmkfs-tvfat -v-c / dev / hdb1 - tərəqqi çıxışı ilə oxunmayan blokların olub olmadığını yoxladıqdan sonra Fat-32 sistemindəki ikinci sabit diskin bölməsini formatlayır,\nmkfs -text3 -v / dev / hda1 - icra prosesinin çıxışı ilə ext3 fayl sistemində hda1 hissəsini formatlaşdırmaq,\nLinux formatlı flash sürücülər\nÇox tez-tez bir USB flash sürücüsünün quraşdırılması kompüterə qoşulduqda avtomatik olaraq baş verir.\nFormatlamadan əvvəl, yığışdırılmalıdır (əmrdən istifadə edərək flash sürücünün quraşdırıldığını yoxlaya bilərsiniz - df-h).\nLinux flaş sürücüsünün formatlanması da edilir mkfs əmrindən istifadə edərək. USB flash sürücüsünün adını müəyyən etdikdən sonra istədiyiniz fayl sistemini yaradın (bu misallarda Fat-32 və Reiserfs):\nburada sdb flash sürücünün adıdır.\nLinux Aşağı Səviyyə Formatlama\nAşağı səviyyəli formatlaşdırma sıfır bayt yazmağa qədər azalır. Bunu etmək üçün əmri işlədin:\nAşağı səviyyəli Linux biçimlendirme əmri nəticəsində disk və ya flash sürücünün gücü göstəriləcəkdir. Bundan sonra fiziki səhvlərin olub olmadığını yoxlaya bilərsiniz:\nYuxarıdakı qeydlərdə N, dd əmri yerinə yetirildikdə diskə yazılmış baytların sayına uyğundur.\nBu əmrlərin nəticələrinin uyğun gəlməməsi diskdə ölü blokların olması deməkdir.\nVideoya baxın: Customizing Cloud9 and the CS50 IDE by Dan Armendariz (Iyun 2021).\nCopyright 2021 \_ Hər şeyi necə edəcəyinizi İnternet jurnalı \_ Ubuntuda yeni bir disk əlavə olunur


Bu şirkətlər işçi yığır: MAAŞ 1000-2500 manat – 13 VAKANSİYA | DƏNİZ XƏBƏR\nBu şirkətlər işçi yığır: MAAŞ 1000-2500 manat – 13 VAKANSİYA\nSon tarix 30 may 2022 – [email protected]\nSon tarix 29 may 2022 – Müraciət et\nMüraciət qaydaları: elektron poçt ünvanına mövzu hissədə vəzifə adını – “regional satış müdiri” yazmaqla müraciət edilir.\nTəklif olunan əmək haqqı 1200 – 1500 AZN təşkil edir.\nTədris, təlim – tərbiyə prosesinin düzgün təşkilinə rəhbərlik və nəzarət edir.\nİş yeri : “StudyLab” Mərkəz Ofis – Cəlil Məmmədquluzadə 102A, City Point Baku.\nMaraqlanan namizədlər öz CV-lərini emailin mövzu hissəsində “Baş Mühasib” qeyd edərək e-ünvanına göndərə bilərlər.\nPrevious articleXəzərdə üzən gəmilər küləkli hava şəraiti səbəbindən fəaliyyətini bərpa edə bilməyib\nNext article“Petkim” qlobal təsirlərə baxmayaraq, ilin ilk rübünü mənfəətlə başa vurdu – CƏDVƏL


Müharibələr xalq birliyinin, dövlətçiliyin mayasıdır! Azərbaycanın “jus ad bellum” hüququ » Xebertv.az\n10 Şub 2019, 18:50\nMüharibələr xalq birliyinin, dövlətçiliyin mayasıdır! Azərbaycanın “jus ad bellum” hüququ\nTanınmış hüquqşünas, Qarabağ Qazisi Vüqar Dadaşov Ermənistanla aparılan danışıqlara münasibət bildirmişdir. Həmin çıxışı oxucularımıza təqdim edirik.\n“Müharibə! Bu anlayış barədə bildiklərimizi xatırlayaq. Ümumiyyətlə müharibə-siyasi birləşmələrin silahlı qarşıdurmasıdır. Karl fon Klauzeviçin fikrincə desək “müharibə-siyasətin digər yolla davamıdır”. Müharibə demoqrafik və texnoloji dəyişiliklərin gözlənilən nəticəsi hesab olunur .\nAkademik A. Kakoşinin fikrincə müharibə-dünya siyasətinin eləcədə ayrıca dövlət cəmiyyətin xüsusi vəziyyətinin fenomen halıdır.\nİlk insan cəmiyyətinin qurluşundan başlayaraq müharibə insanlığın ayrılmaz tərkib hissəsinə çevrilib. Hələ eramızdan əvvəl 12-ci minillikdə insan cəmiyyətləri aralarında mütəşəkkil şəkilli müharibələr aparılıb. Müasir dövrümüzdə müharibə birincilik və imperializm ideyalarından qaynağlandığı məlumdur.\nAzərbaycan Respublikasının beynəlxalq hüquqla tanınan ərazisinin 20%-i Ermənistan Respublikası tərəfindən təcavüz nəticəsində işğal edilmişdir. Ermənistan dövləti Rusiya Federasiyasının bir başa köməyi və rəhbərliyi ilə ərazilərimizi etnik təmizlənməyə məruz qoymuş və azərbaycanlılara qarşı soy qırım törədilmişdir. Hal-hazırda işğal olunmuş ərazilərimizdən bir milyondan artıq məcburi köçkünümüz qovulmuşdur.\nBeynəlxalq Ali orqan olan Birləşmiş Millətlər Təşkilatı Azərbaycan Respublikası ərazilərinin Ermənistan ordusu tərəfindən işğal faktını təsdiq edən 4(dörd) qətnamədə qbul etmişdir. BMT Təhlükəsizlik Şurasının\n30.04.1993-cü il 822 saylı Qətnaməsində Ermənistan ordusunun işğal etdiyi Azərbaycan ərazilərindən və Kəlbəcər rayonundan dərhal geri çıxarılması\n29.07.1993-c2 il 853 saylı Qətnaməsində Ermənistan ordusunun işğal etdiyi Azərbaycan ərazilərindən eləcədə Ağdam rayonundan dərhal geri çıxarılması və 822 saylı Qətnaməmin icrası\n14.10.1993-cü il 874 saylı Qətnaməsində Ermənistan ordusunun işğal etdiyi Azərbaycan ərazilərindən eləcədə Fizuli, Qubadlı, Cəbrayıl rayonlarından dərhal geri çıxarılması və 822, 853 saylı Qətnamələrin icrası\n12.11.1993-cü il 882 saylı Qətnaməsində Ermənistan ordusunun işğal etdiyi Azərbaycan ərazilərindən eləcədə Zəngilan rayonundan geri çıxarılması və 822,853, 874 saylı Qətnamələrin icrası tələb olunur.\nBMT Təhlükəsizlik Şurasının sözü gedən Qətnamələri Ermənistan Respublikası tərəfindən 26 ildir ki, icra edilmir. Bu illər ərzində Ermənistan-Azərbaycan Dağlıq Qarabağ konfliktinin sülh yolu ilə həlli üçün Minsk qrupu yaradılmış və üç ermənipərəst ABŞ, Fransa və Rusiya həmsədr dövlətlər müəyyən edilmişdir. Danışıqlar heç bir nəticə verməmişdir. Görünən və təkzib edilməz fakt odur ki, ermənipərəst dövlətlər danışıqları danışıqlar naminə aparır, Ermənistanın işğal etdiyi Azərbaycan ərazilərinə xaricdən Suriya, İraq, Yəmən və sair ölkələrdən ermənilər gətirilir, məskunlaşdırılır və süni şəkildə etnik tərkib dəyişdirilir. Minsk qrupun məqsədi isə müəyyən vaxtdan sonra Azərbaycanı faktla üz-üzə qoyub ərazilərimizin işğalını rəsmiləşdirməkdir. Məlumdur ki, həmsədr dövlətlərin məqsədi heçdə konflikti sülh yolu ilə həll etmək deyil, məqsəd-Azərbaycanı müharibə yolu ilə ərazilərinin azad edilməsinə yol verməməkdi!\nÜmumiyyətlə, SSRİ-nin süqutundan sonra 90-cı illərdə Rusiyanın Qafqazı nəzarətdə saxlaması istəyi və Ermənistanın isə dənizdən-dənizə böyük Ermənistan yaratmaq arzusu Ermənistanla Rusiyanın maraqlarının üst-üstə düşməsi ilə əlaqədar olaraq Rusiyanın bir başa köməyi nəticəsində Ermənistan Azərbaycan ərazilərini işğal edə bildi. Həmin dövrdə iqtisadi vəziyyətin dözülməz olduğunu və dövlətçiliyimizin dağılma ehtimalını, suverenliyimizin təhlükədə olmasını halında Ermənistanla atəşkəs razılaşması Azərbaycan dövlətçiliyinin möhkəmlənməsinə, iqtisadi vəziyyətin normallaşmasına və ordu quruşuluğuna şərait yaratdı. Hal-hazırda Azərbaycan faktiki donor ölkəsinə çevrilmiş, ordumuz dünyanın 50 ən güclü orduları sırasına qalxmış və hərbi potensialı ilə ən yüksək ordulardan sayılır.\nMən bir hüquqşünas və 1-ci Qarabağ müharibəsi veteranı kimi danışıqlar prosesinin əleyhinəyəm. Əvvəla bu danışıqlar uzandıqca bizim Qarabağımızı fiziki olaraq unutmağımıza səbəb olur. İkincisi, bu danışıqlar milli və etnik təfəkkürümüzə mənfi təsir edir, məsələ ondadır ki, silahla əlimizdən alınan doğma torpaqlarımızı sözlə geri almaq istəyi özümüzə hərb xalqı kimi baxmağımıza şübhə və inamsızlıq yaradır və buda öz növbəsində bir xalq kimi tarixdən silinməyimizin əsasını qoyur və əsarət meylli xalqlara çevirir. Müharibə təkcə silahla vuruşmaq deyil-müharibə xalqın birliyinin, dövlətçiliyin möhkəmlənməsinin mayasıdır. Tarixdən bildiyimiz kimi bəzi müharibələr dağılmaqda olan dövlətlərin, həm xalqının həm də dövlətçiliyinin bərpasına səbəb olub. Zəifləmiş Çin dövlətinin ərazisinin Yaponiya işğalı çin xalqının dirçəlişinə və dövlətçiliyinin bərpasına xidmət etdi. Təcavüzkar qovuldu. Müharibələr xalqların milli təfəkkürünün bir millət-bir dövlət kimi formalaşmasına istiqamət verən siyasi prosesdir.\nYeri gəlmişkən dövrümüzün ən tanınmış yazıçısı, filosof Mixail Vellerin fikirlərini bölüşmək istərdim:\n“Bir şəxs iki səviyyədə özünü müəyyənləşdirir – şəxsi və qrupda. Bir insana yalnız şəxsi rifahın idealına ehtiyac var – digərinə böyük bir dövlətin idealına ehtiyacı var. O, böyük bir ölkənin vətəndaşı olduğunu bilməsi lazımdır. Güclü, şərəfli, hörmətli dövlətin. Böyük bir ölkənin vətəndaşı olmaq arzusu, bu böyük ölkəyə malik olmaq istəyi”\nƏlbət də ki, hər bir Azərbaycan vətəndaşı sahib olduğu dövlətini məhz güclü, şərəfli, hörmətli olması naminə tarixi sınaqdan üzü ağ çıxmağının mənbəyi məhz müharibədir. Qələbə müharibəsi.\nDai Sun Tzı dedmişkən: “Müharibə dövlət üçün böyük bir şeydir, həyat və ölümün təməlidir, varlıq və məhv yoludur. Anlamaq lazımdır”\nSun Tzının “Döyüş sənəti” əsərində qeyd etdiyi “Yenilməzlik öz-özlüyündə olan, qələbə isə düşməndən aslı zəfər ehtimalıdır” fikirləri mübahisəsizdir. Odur ki, müharibə ilə əldə edəcəyimiz qürur dövlətimizi güclü, şərəfli və hörmətli etməklə vətəndaşlarımızı isə xüsusi bir hissin yenilməzlik, qürur, daxili rahatlıq, yüksək amal və məqsədlər sahibi edəcək. Başlıcası hər bir Azərbaycan vətəndaşının qəlbində sevinc və xoşbəxtlik hisslərin əsaslı təməlini yaratmış olacağıq. Statistik məlumata görə dünyanın güclü və qüdrətli ölkələrin vətəndaşlarında xoşbəxtlik hiss əmsalları digər ölkələrin vətəndaşların xöşbəxtlik hisslərindən yüksəkdir.\nBMT Baş Assambleyasının 14.12.1974-cü il 3314 saylı Qətnaməsi ilə hərbi təcavüzün hüquqi mahiyyəti müəyyən edilmiş və hərbi təcavüz beynəlxalq cinayət kimi qiymətləndirilmişdir. Müvafiq olaraq BMT tərəfindən Ermənistanın Azərbaycana qarşı hərbi təcavüzü hüquqi və siyasi baxımdan təsdiqini tapmış və Beynəlxalq Ali orqan BMT-nın Təhlükəsizlik Şurası yuxarıda qeyd edilən Qətnamələri Azərbaycan ərazilərindən Ermənistan qoşunlarının dərhal çıxarılmasını tələb etmişdir.\nErmənistanla danışıqların əhəmiyyətsizliyi, fərdi yaddaşımıza və milli təfəkkürümüzə mənfi təsirini, BMT TŞ-nın 822, 853, 874, 882 Qətnamələrini, BMT Nizamnaməsinin 2-ci maddəsinin 4-cü bəndində göstərilmiş “ərazi bütövlüyü” beynəlxalq hüquq prinsipinə əsasən Beynəlxalq hüququn subyekti kimi Azərbaycan Respublikası müstəqil və suveren dövlət hüququndan istifadə etməklə Ermənistana müharibə etməli və öz ərazisindən təcavüzkarı qovmalıdır. Beynəlxalq münasibətlərdə bu hüquq “jus ad bellum” adlanır.\nBütün qonşu dövlətlər ərazilərini Azərbaycan xalqının torpaqları hesabına genişləndirib, regionda yeganə dövlət Azərbaycandır ki, ərazilərini itirə-itirə gəlib 410000 kv.km əraziyə malik Azərbaycan indi 86600 kv.km ərazi saxlayıb, bunun da 20%-i Ermənistan işğalındadır. Müharibə bizi bir xalq kimi təsdiqləyəcək, mənfur qonşularımızın ərazi iştahalarını vuracaq və şanlı türk tariximizi yaddaşlarımıza qaytaracaq. Müharibə Azərbaycanın xilasıdır.”//talkaz.tv\n27 Oca 2020, 20:40 0\nAdnan Oktar məhkəməsində ŞOK QƏRAR: 91 nəfər buraxıldı 14 Ara 2019, 09:30


Azərbaycanda "İnsan Hüquqları Aylığı" keçirilir (FOTO)\nSiyasət 7 İyun 2019 12:46 (UTC+04:00)\nNazirlikdən Trend-ə verilən məlumata görə, “İstirahət vaxtı və işçilərin məzuniyyət hüquqları. Məzuniyyət hüququ və onun təmin edilməsi” mövzusuna həsr olunan tədbirdə həmin rayonda və Abşeron rayonunda fəaliyyət göstərən işəgötürənlərin nümayəndələri, ayrı-ayrı müəssisələrdə çalışan işçilər iştirak edib. Əmək qanunvericiliyində nəzərdə tutulmuş istirahət vaxtı və istirahət günləri, işçilərin məzuniyyət hüquqları, məzuniyyətin növləri barədə iştirakçılara məlumatlar verilib, sualları cavablandırılıb. Əmək məzuniyyəti və onun verildiyi iş ili, əmək məzuniyyətlərinin, əmək şəraitinə və əmək funksiyasının xüsusiyyətlərinə, əmək stajına görə əlavə məzuniyyətlərin müddətləri və verilmə qaydalarından bəhs olunub.


"Su ehtiyatlarından səmərəli istifadə" mövzusunda onlayn tədbir keçirilib.\nŞəki Şəhər Təhsil Şöbəsinin təşkilatçılığı ilə "Su ehtiyatlarından səmərəli istifadə" mövzusunda onlayn tədbir keçirilib.\nTədbirdə Təhsil Şöbəsinin əməkdaşları, məktəb direktorları, müəllimlər və şagirdlər iştirak ediblər.\nTədbir Azərbaycan Respublikası Prezidentinin müvafiq Sərəncamı ilə təsdiq olunmuş “Su ehtiyatlarından səmərəli istifadəsinin təmin edilməsinə dair 2020/2022-ci illər üçün Tədbirlər Planı”nının tələblərinə uyğun olaraq keçirilib\nTədbirin keçirilməsində məqsədi dünyada, o cümlədən Azərbaycanda da mövcud olan su problemləri, insan həyatı və sağlamlığı, öncəliklə də uşaqların həyatı və sağlamlığının mühafizəsi üçün ən əhəmiyyətli məsələlərdən biri olan təmiz su və onun istifadəsi, iqlim dəyişmələrinin su ehtiyatlarına təsiri və su itkilərinin qarşısının alınmasında məktəblilərin məlumatlandırılması və maarifləndirilməsindən ibarətdir.\nOnlayn keçirilən tədbirdə şagirdlərə Azərbaycan ərazisindəki su anbarları, onların əhəmiyyəti, sudan qənaətli istifadə yolları və digər məsələlər barədə ətraflı məlumat verilib. Həmçinin şagirdlərdə mövzu ilə bağlı daha dolğun məlumat formalaşdırmaq üçün videoçarxlar nümayiş etdirilib.


Polisi döyən deputat Milli Məclisdə ÜZR İSTƏDİ - yeniinfo.com\nƏlavə etdi: Admin 2 Avqust 2021 037\nBu gün Milli Məclisin İntizam komissiyasının iclası keçirilib. İclasda Baş prokuror Kamran Əliyevin “Azərbaycan Respublikası Milli Məclisinin deputatı Eldəniz Səlimovun toxunulmazlığına xitam verilməsi haqqında” təqdimatına baxılıb.\nPolis əməkdaşını döyməkdə ittiham olunan deputat Eldəniz Səlimovun özü də iclasda iştirak edib. O, səhvini etiraf edərək, deputat həmkarlarından üzr istəyib. Belə bir hadisənin baş verməsinə görə, təəssüfləndiyini söyləyib.\nTağı Əhmədov xəstəxanaya yerləşdirilməsi barədə iddialara CAVAB VERDİ – YENİLƏNİB\nAzərbaycanda azyaşlı qız zorlandı: DİN məsələni araşdırmır? – AÇIQLAMA\nDeputat DTX-nin XİN-dəki əməliyyatından danışdı\nQarabağda ələ keçən erməni terrorçuların işgəncə verdiyi azərbaycanlı DANIŞDI\nİlham Əliyev Azad Cəfərlini yüksək vəzifəyə təyin etdi – SƏRƏNCAM\nEhtiyatda olan zabitin əlilliyə görə müavinəti kəsilib? – AÇIQLAMA


“Bahar nə xoş gəlir, ruha dad verir”\nHər adi günü bir bayrama çevrilən Azərbaycan, onun dilbər guşəsi olan İsmayıllı Novruzun – Milli tariximizin ən dərin qatlarından, ən qədim köklərindən qaynaqlanan Bahar bayramının pişvazına çıxıb.\n20 mart 2012-ci il. Görünüşü, hərarəti ilə yox, hələ ki, təqvimlə həyatımıza sevinc gətirən Bahar qışdan çəkinə-çəkinə qar altından yenicə boylanan novruzgülünü, bənövşəni, gecikmiş zoğal çiçəyini, çoxdan gözlədiyimiz günəşin ilıq şüalarını özü ilə götürüb İsmayıllıya gəlir. Rayon rəhbərliyinin təşəbbüsü onu Lahıca istiqamətləndirir. Xalq sənətkarlığı, memarlıq mədəniyyəti, zəngin etnoqrafiyası, milliliyi, tarixiliyi ilə bölgəmizin simvoluna çevrilmiş qəsəbəyə bu il Novruz bayramına ev sahibliyi etmək hüququ verilib. Lahıcda yaşayan soydaşlarımız da bunu onlara verilən dəyər, göstərilən hörmət, tarixlərinə verilən obyektiv qiymət kimi qəbul edirlər. Bu səbəbdən sevincləri hədsizdir.\nGəlişimizin ilk dayanacağı bazar meydanıdır. Artıq burada meydan tədbirlərinə başlanıb. Tonqal çatılıb, yandırılma vaxtını gözləyir. Ətraf Novruzun simvolu olan səmənilərlə bəzədilib, mahnılar oxuyurlar. Keçəllə Kosa da öz işlərindədir. Bayram şənliyinə yumorlu ovqat qatırlar. Bayramı qarşılamağa çıxan dəstələr milli çalğı alətlərinin bahar təravətli sədaları altında qəsəbənin Ərəgit məhəlləsinə istiqamət götürür. Qonaqlar da bu sıralarda addımlayırlar. Lahıc isə heç zaman bu sayda qonaq qarşılamamışdı. Kökləri bu qədim diyarla bağlı olanlar özlərinə borc biliblər ki, gəlib bayram şənliyində iştirak etsinlər.\nSaat 16-ya az qalmış bayram iştirakçıları “Dər məscid”dəki (məscid qapısı) meydana çatırlar. Meydan milli ruhda, Novruza uyğun, bahar sevincini əks etdirən formada bəzədilib. Orijinal, heç yerdə rast gəlmədiyimiz nəhəng bir tonqal hazırlanıb.\nRəşid Behbudov adına Dövlət Mahnı Teatrının bədii kollektivi, rayon Mədəniyyət və Turizm Şöbəsinin ansamblı, nəfəsli alətlərin mahir ifaçısı Rasim Ələsgərov, Mollaisaqlının, İvanovkanın və Ağbulağın folklor qrupları, idmançılar, Diyallı pəhləvanları tədbirin başlanmasını gözləyirlər.\nMilli paltarda xanımlığı daha bariz görünən aparıcı qız Novruz bayramı şənliyini açır və ilk sözü Novruz bayramının Lahıcda keçirilməsi təşəbbüsünün müəllifi, onun üçün bütün imkanları səfərbərliyə alan rayon İcra Hakimiyyətinin başçısı Nizami Ələkbərova verir. O təbrik nitqində deyir:\n– Əziz ismayıllılar, tariximizin qədimliyini özündə əks etdirən Lahıc qəsəbəsinin dəyərli sakinləri!\nXalqımızın bahar müjdəli, torpaq ətirli, sevimli Novruz bayramı münasibətilə hamınızı ürəkdən təbrik edir, hər birinizə gözəl əhval-ruhiyyə, sağlamlıq, şən həyat, xoş ovqat arzulayıram!\nNovruz ulu əcdadlarımızın bizə ən gözəl yadigarıdır. Azərbaycan torpağında bu bayram çox qədim zamanlardan əsil milli bayram kimi qeyd olunur.\nƏsrlərin sınağından çıxmış, mənəvi dəyərlərimizi, adət-ənənələrimizi özündə yaşadan Novruz insanlar arasında birliyin və mehribanlığın möhkəmləndirilməsi, onların biri-birinə mərhəmət və diqqət göstərməsi kimi sağlam bir təməl yaratmışdır. Ölkəmiz müstəqilliyə qovuşduqdan sonra Novruz bayramı ümummilli liderimiz Heydər Əliyevin sayəsində dövlət səviyyəsində qeyd olunmağa başlandı. Bu da tarixi köklərə qayıdışın, milli-mənəvi dəyərlərə qayğının güclənməsini şərtləndirdi.\nHər kəsin layiqincə qarşılamağa çalışdığı Bahar bayramında insanın fikri, əməli və istəyi təzələnir. İnsanlarda saf duyğular oyanır. Dünya haqqında ilkin təsəvvürlərlə bağlı olan bu bayram mənəvi gözəlliyi və xeyirxahlığı təcəssüm etdirir.\nMəhz bunlara görədir ki, 2009-cu ildə Heydər Əliyev Fondunun Prezidenti, Azərbaycan Respublikasının birinci xanımı, millət vəkili Mehriban xanım Əliyevanın təşəbbüsü ilə Novruz bayramı YUNESKO-nun qeyri-maddi-mədəni irsi siyahısına daxil edilmişdir.\nHəmçinin, 2011-ci il Mədəniyyət və Turizm Nazirliyi tərəfindən “İsmayıllı Azərbaycanın sənətkarlıq paytaxtı” elan olunmuşdu. Bununla bağlı həyata keçirdiyimiz tədbirlər rayonumuzun sosial-mədəni həyatına mənəvi zənginlik gətirmişdir.\nBayram sevincini yaşayan hörmətli soydaşlarımız!\nMöhtərəm Prezidentimiz İlham Əliyevin qlobal düşüncəyə, dönməz siyasətə əsaslanan rəhbərliyi sayəsində Azərbaycan dövləti getdikcə qüdrətlənir. Dövlət və cəmiyyət həyatının bütün sahələri qabaqcıl dünya standartlarına uyğunlaşdırılır, demokratik dəyərlər, insan hüquqları daha dolğun təmin olunur. İqtisadiyyatda inkişaf artır, əhalinin sosial rifahı yüksəlir.\nCəmiyyətimizdə milli birlik, sosial həmrəylik güclənir. Vətəndaşlarımızın nikbin əhval-ruhiyyəsi, sabaha inam hissi artır. Əhalinin ən müxtəlif təbəqələri, sosial qrupları arasında əməkdaşlıq və birlik möhkəmlənir.\nAzərbaycan Respublikasının Prezidenti İlham Əliyev cənablarının 2009-cu il oktyabr ayının 29-da rayonumuza səfər etməsi, rayonun sosial-iqtisadi həyatının zənginləşməsi ilə bağlı verdiyi sərəncamlar bugünkü və gələcək inkişafımız üçün sarsılmaz zəmin yaratmışdır. Azərbaycanı xoşbəxt həyata qovuşdurduğuna, İsmayıllıya göstərdiyi qayğıya görə cənab Prezident İlham Əliyevə dərin minnətdarlığımızı bildirir, onu Novruz bayramı münasibətilə ürəkdən təbrik edirik.\nBiz qərara gəldik ki, bu ilki Novruz bayramını ümummilli liderimiz Heydər Əliyevin və möhtərəm Prezidentimiz İlham Əliyevin böyük dəyər verdikləri, insanları ilə yaxından tanış olduqları, tarixin sınaqlarından şərəflə çıxan, İsmayıllının qədimliyinin simvolu, xalq sənətkarlığının beşiyi olan Lahıcda keçirək. Budur, biz bir yerdəyik, milli bayramımızdan doğan fərəh və sevinci birgə yaşayırıq. Lahıc, İsmayıllı, bütövlükdə Azərbaycanımız çox ölkələri heyrətə salacaq daha xoşbəxt günlərini bundan sonra yaşayacaqdır.\nƏziz bayram şənliyi iştirakçıları!\nQarşıladığımız Bahar bayramı münasibətilə bir daha sizi təbrik edir, hamınıza can sağlığı, xoşbəxtlik və səadət arzulayıram! Qoy bu bayram hər evə, hər ocağa xeyir-bərəkət, ölkəmizə yüksəliş, torpaqlarımıza sülh gətirsin!\nMillət vəkili, İsmayıllının yüksəlişində xüsusi fəallıq göstərən, hər bir seçicisinə qayğı ilə yanaşan və hər günündə onunla birgə olan, sevincinə sevinib, kədərinə şərik olan Novruzəli Aslanov bahar bayramı münasibətilə şənlik iştirakçılarına səmimi təbriklərini çatdırdı.\nSöz Mahnı Teatrına verildi. Bilal Əliyevin ürəkdən oxuduğu mahnılar, qəlbinin istiliyini hopdurduğu muğamlar bayram iştirakçıları tərəfindən rəğbətlə qarşılandı. O səs, o avaz bahara, Novruza köklənmiş qəlblərə bir az da həzinlik gətirdi, insanların ruhunu oxşadı.\nÜçüncü muğam müsabiqəsinin qaliblərindən biri Kamilə Nəbiyevanın Xanəgahdan ucalan səsi Lahıcda pərvazlandı.\nGülyaz və Gülyanaq Məmmədova bacılarının, Vaqif Şıxəliyevin və digər sənətçilərin oxuduqları mahnılar, rəqs qrupunun ifaları hərarətli alqışlarla qarşılandı.\nƏməkdar müəllim Hikmət Haqverdiyev ümumrayon Novruz şənliyinin Lahıcda keçirilməsinin təşəbbüskarı və təşkilatçısı, rayon İcra Hakimiyyətinin başçısı Nizami Ələkbərova və qonaqlara qəsəbə əhalisi adından təşəkkür etdi.\nNovruz şənliyinin davamında İvanovkanın və Mollaisaqlının folklor qruplarının, Sahibə Abdullayevanın, Aşıqlar ansamblının, Rövşən Teyyubovun, Qalib Güləliyevin çıxışları bayrama xoş ovqat gətirdi, onu daha da zənginləşdirdi. Hikmət Əhmədovun rəhbərliyi ilə gələn pəhləvan qrupunun qüdrətli çıxışları ən yüksək alqışlara səbəb oldu.\nBayrama özünəməxsusluq gətirən Kosa və Keçəl tədbir boyu yorulmadan çalışdılar.\nHava qaranlıqlaşanda tonqal yandırıldı. Alovları göylərə yüksələn tonqal ətrafında birliyin, vəhdətin rəmzi olan yallı gedildi.\nMöhtəşəm atəşfəşanlıq oldu.\n2012-ci ilin Novruz bayramı beləcə başa çatdı. Hər bir iştirakçı evinə qayıdarkən özü ilə fərəh və sevinc apardı.\nPrevious ”Röya” da 8 Mart bayramı\nNext Qızlarımız ikinci oldu


“Start-ap-lar birjaya çıxmaq üçün “ölüm vadisini” keçməlidirlər” - BİZNES - Fins.az\n“Start-ap-lar birjaya çıxmaq üçün “ölüm vadisini” keçməlidirlər”\nBakıda ”Start-up-ların kapital bazarları vasitəsilə maliyyələşməsinin yolları” mövzusunda seminar keçirilib. Fins.az-ın məlumatına görə, seminarın rəsmi hissəsində “Yüksək Texnologiyalar Parkı” MMC-nin direktoru Seymur Ağayev bildirib ki, start-up-ların maliyyələşməsi imkanlarının artırılması görülən işlərdən biridir.\nBakı Fond Birjasının İdarə Heyətinin sədri Fariz Əzizov bildirib ki, maliyyələşmənin kapital bazarları yolu ilə təmin edilməsinin öyrənilməsi lazımdır. Çünki hazırda ən yüksək kapitallaşmış şirkətlərin bir çox yaxın keçmişdə start-up olublar.\nDaha sonra təqdimatlar başlayıb.\nSeminarda Borsa İstanbulun Satış və Marketinq departamentinin direktoru Adnan Serhat Görgün “İPO-ya hazırllq”, “Kapital bazarları vasitəsilə maliyyə imkanları”, Start-up şirkətlərinin maliyyələşməsi yolları”, “Şirkətlərin qiymətləndirilməsi və bazarda dəyər qazanması” mövzularında, Bakı Fond Birjasının Biznesin inkişafı qrupunun rəhbəri Abdulla İsayev çıxış edib.\nAdnan Serhat Görgün bildirib ki, start-up-lar kapital bazarlarında investorlara səhm satıb maliyyə vəsaiti cəlb etmək üçün ilk 2 mərhələ keçməlidir. İlk mərhələ “ölüm vadisi” adlanır ki, bu mərhələdən bir çox start-aplar keçə bilmir. Bu mərhələdə start-up-lar öz vəsaitləri hesabına maliyyələşir. Bu mərhəlini keçən şirkətlər ikinci mərhələyə daxil olur. Bu mərhələdə “mələk investorlar” start-up-lara maraq göstərir. Bu mərhələni keçərək özünü sübut edən start-aplar banklardan kredit ala bilər və ya birjada İPO edərək (səhm sataraq) vəsait cəlb edə bilər.\nAdnan Serhat Görgün bildirib ki, Azərbaycandakı start-up-ların da bu mərhələləri, xüsusilə “ölüm vadisi” mərhələsini keçməlidirlər.\nO qeyd edib ki, ABŞ-da və Avropda yaradılmış start-ların kopyalanaraq Azərbaycanda tətbiq edilməsi uğursuz ola bilər və belə start-aplar investorların diqqətini cəlb etməz.\nTədbirdə Bakı Fond Birjasının “Biznesin İnkişafı Qrupu”-nun rəhbəri Abdulla İsayev “BFB-də listinq və Listinq Məsləhət Proqramı” mövzusunda təqdimatla çıxış edib.


Yeni qadcet iş zamanı travma təhlükəsi haqqında xəbərdarlıq edəcək - Xəbərlər - IKT\n924 sa sa sa\nYeni qadcet iş zamanı travma təhlükəsi haqqında xəbərdarlıq edəcək 02.11.2018 12:03 / Texnoloji yeniliklər\nİnsan uzun müddət narahat vəziyyətdə qaldıqda onun travma almaq riski artır. Bu, xüsusilə işi ağırlıq qaldırma və mürəkkəb hərəkətlərlə bağlı olan şəxslərə şamil edilir. Yeni şəxsi qadcet bu kimi vəziyyətlərin profilaktikasını təmin etməyə imkan verir.\ntechcult.ru saytının məlumatına görə, kəmərə bərkidilən qurğu insanın bədəninin vəziyyətini qeydə alan jiroskop və akselerometrlər kompleksindən ibarətdir. Məsələn, əksər hallarda yol verilən yanlış – ağır predmetlərin ayaqların gücünün köməyilə deyil, kürəyin düzəldilməsi hesabına döşəmədən qaldırılmasıdır. “Reflex” belə vəziyyətləri izləyir və xəbərdarlıq siqnalı verir.\nSahibi təhlükəli vəziyyət aldıqda və ya təhlükəli işi yerinə yetirdikdə qadcet bu haqda yüngül vibrasiya ilə işarə verir və eyni zamanda məkan, zaman və hadisənin tipi haqqında məlumatları yaddaşa yazır. Bu, bir tərəfdən, istifadəçinin özünə onun risk etdiyini xatırlatmaq üsuludur. Digər tərəfdən, bir müəssisə daxilində statistik məlumatların (Hansı bölmələrdə, nə qədər insan, niyə sağlamlığını riskə atır?) toplanması və analizidir. Bu, həm də işçilər arasında rəqabət yarada bilər. Belə ki, cihazın göstəricilərinə əsaslanaraq, daha təcrübəli işçiləri mükafatlandırmaq olar.\nSınaqlar nəticəsində məlum olub ki, “Reflex” qurğusu 12 ay ərzində skelet travmalarının miqdarını 40 faiz azaltmağa imkan verib, bel ağrılarından şikayətlənən könüllülərin sayı isə 56 faiz azalıb. Bu nəticələrə əsasən, iş prosesinin optimallaşdırılması sayəsində travma almaq riski olan istehsalat əməliyyatlarının miqdarı 84 faiz azalıb. Startap artıq 4,5 milyon dollar maliyyə cəlb edə bilib. Tezliklə qurğunun kütləvi istehsalına başlanılacaq.


Nur-az.com - Ölkədəki böhran daha üç can aldı – biri özünü asdı, biri yandırdı, biri binadan atdı…\nÖlkədəki böhran daha üç can aldı – biri özünü asdı, biri yandırdı, biri binadan atdı…\nMüxalifət liderindən baş verənlərə ağrılı reaksiya: “Çox az miqdarda pulla ən çətin vəziyyətdə olan belə ailələri faciələrdən qorumaq olardı. Amma…”\nSumqayıtda dünən gecə saat 02:00 radələrində özəl taksi fəaliyyətilə məşğul olan Məqsəd Süleymanov 20 Yanvar küçəsindəki bazarın yaxınlığında özünü yandırıb.\nSumqayıt Şəhər Prokurorluğu və Şəhər Polis Idarəsinin birgə yaydıqları məlumatda deyilir ki, Məqsəd Süleymanov naməlum səbəblərdən üstünə benzin töküb özünü yandırıb.\nTaksi sürücüsü Sumqayıtdakı “Şəfa”ÿsanatoriyasının yataqxanasında məskunlaşıbmış. Zəngilandan olan məcburi köçkünmüş.\nMəlumatda bildirilir ki, həmin ərazidə xidmət aparan və hadisəni görən Post Patrul Xidmətinin əməkdaşları dərhal müdaxilə edərək, xüsusi cihaz vasitəsi ilə yanğını söndürüb, təcili yardım çağırıblar. Məqsəd Süleymanovun yanıq xəsarətləri ciddi olduğundan Bakıdakı 5 saylı Xəstəxanaya çatdırılıb. Lakin həkimlərin müdaxiləsinə baxmayaraq, dünən günorta saat 15 radələrində o, dünyasını dəyişib.\nHazırda faktla bağlı Sumqayıt şəhər Prokurorluğunda Cinayət Məcəlləsinin 125-ci (özünü öldürmə həddinə çatdırma) maddəsi ilə cinayət işi başlanıb. Araşdırmalar aparılır.\n27 yaşlı Məqsəd Süleymanovun iki azyaşlı övladı var. Onun özünü yandırmasının səbəbinə gəlincə, Məqsəd Süleymanov yanında olanlara “Məni buna ”QAI Ramin” məcbur etdi” deyib.\nSentyabrın 15-də Binəqədi rayonunda baş vermiş intiharın da bəzi təfərrüatları məlum olub. “Lent.az”ın məlumatına görə, Sulutəpə qəsəbəsi, R.Allahverdiyev küçəsində fərdi yaşayış evinin həyətində özünü asan 1977-ci il təvəllüdlü Seyidov Samir Tahir oğlu bank əməkdaşı olub.\nQohumları bildirir ki, Samir Seyidov Sumqayıtda yerləşən bank filialında inkasasiya şöbəsində çalışırmış. 3 uşaq atası olan 38 yaşlı Samirin 20 min manata yaxın borcu varmış və bir neçə gün əvvəl bank sistemində aparılan ixtisarla əlaqədar işdən çıxarılıb. Bundan sonra o, depressiyaya düşüb və ailəsinə məktub yazaraq intihar edib.\nSamir Seyidov məktubunda yaxınlarından övladlarına yaxşı baxmalarını xahiş edib və onu bu həyatda axtarmamalarını qeyd edib.\nSamir Seyidovun 3-cü övladı 2 həftə əvvəl dünyaya gəlibmiş.\nXətai rayonu G.Şıxlinskaya küçəsində isə 64 yaşlı qadın intihar edib. “Qafqazinfo”nun məlumatına görə, 1951-ci il təvəllüdlü Əliyeva Dilarə Hüseynəli qızı özünü yaşadığı mənzildən atıb.\nSəkkizinci mərtəbədən yerə düşən Dilarə Əliyeva hadisə yerində keçinib.\nBu intihar hadisələrinə AXCP sədri Əli Kərimli özünün facebook səhifəsində münasibət bildirib. O, bir neçə gün qabaq İsmayıllıda 12 yaşlı məktəblinin intihar etdyini də yada salmaqla başlayıb və diqqəti taksi sürücüsü və bank işçisinin özlərini öldürmələri ilə daha 5 uşağın ağır zərbə almasına yönəldib.\n“Millət özünü asmış 12 yaşlı İsmətin faciəsindən özünə gəlməmişdi ki, daha 5 körpənin faciəsinin xəbərini aldıq. Bu 5 uşaq sadəcə yetim qalmadı, ataları haqsızlığa, imkansızlığa dözməyərək, intihar etdi.\n2 uşaq atası, 27 yaşlı taksi sürücüsü Məqsəd Süleymanov üstünə benzin tökərək, özünə od vurub. Amma ölümündən qabaq orada olan adamlara “Məni buna QAİ Ramin məcbur etdi” deyə bilib.\n1977-ci il təvəllüdlü 3uşaq atası, bank işçisi Samir Seyidov isə özünü asaraq intihar edib. Samirin banklara borcu varmış, üstəlik bankdakı son ixtisarlar nəticəsində işini də itiribmiş. Güvəndiyi, ona dəyər verə, ağır günündə qolundan tuta biləcək bir dövləti olmadığı üçün (dövləti özü işğal altındadır) çarəsizlikdən ailəsinə məktub yazaraq intihar edib.\nAtalarını bu qədər faciəli şəkildə itirmiş bu uşaqların körpə psixikasına hansı zədələrin dəydiyini təsəvvür edirsinizmi?\nÇox az miqdarda pulla ən çətin vəziyyətdə olan belə ailələri faciələrdən qorumaq olardı. Amma Azərbaycanın milyardları (öz oğurladıqlarını demirəm hələ) Avropa Oyunlarına, 100 milyonları isə Avropada muzeylərin, qəsrlərin, tarixi abidələrin bərpasına, parkların salınmasına və bu qəbildən mənasız işlərə xərcləndi. Axırda da İlham Əliyev elan etdi ki, Avropanın dəyərləri islamofobiya, irqçilik, ksenofobiya imiş. Yaxşı, adamdan soruşmazlarmı ki, bu ac-yalavac insanların boğazından kəsib, bu “islamofob”lara, “irqçi”lərə pul xərcləməkdə məqsədiniz nə idi?, – deyə AXCP sədri yazıb./azadlıq/


Laçın rayonunun Ermənistan silahlı qüvvələri tərəfindən işğalından 26 il keçir\nAna səhifə » Qəzetin pdf formatı\t» Laçın rayonunun Ermənistan silahlı qüvvələri tərəfindən işğalından 26 il keçir\nStrateji baxımdan mühüm coğrafi mövqedə yerləşən Laçın rayonunun Ermənistan silahlı qüvvələri tərəfindən işğal edilməsindən 26 il keçir. 1992-ci il mayın 18-də erməni hərbi birləşmələri 1835 kvadratkilometr ərazisi olan Laçın rayonunu – bir şəhər, bir qəsəbə, 125 kəndi işğal edib, bu yerlərin 60 min nəfərə yaxın sakinini öz doğma torpağından didərgin salıblar. Müharibə zamanı 267 nəfər laçınlı şəhid olub, 66 nəfər girov götürülüb, 120 nəfər sağlamlığını itirib, yüzlərlə uşaq yetim qalıb. İşğal nəticəsində rayonda olan 217 mədəniyyət, 101 təhsil, 142 səhiyyə müəssisəsi, 462 ticarət, 96 məişət, 30 rabitə, 1 avtonəqliyyat və müxtəlif təyinatlı istehsal müəssisələri, 13 min 745 yaşayış evi talan və məhv edilib, 54 dünya, 200-dən çox yerli əhəmiyyətli tarixi abidə erməni vandalizminə məruz qalıb. 72 min hektarlıq yaylaq sahəsi olan Laçın rayonunda ictimai və şəxsi təsərrüfatlardakı 25 min baş iri və 200 min başdan artıq davar, minlərlə arı ailəsi, əhalinin bütün varidatı işğal zonasında qalaraq qarət edilib. Ümumilikdə, işğal nəticəsində Laçın rayonuna 7,1 milyard ABŞ dollarından çox ziyan dəyib.\nLaçın zəngin təbii sərvətlərə və əsrarəngiz gözəlliyə malik diyardır. Rayonun şərqində Qarabağ silsiləsinin cənub-qərb yamacları, şimalında Mıxtökən silsiləsi uzanır. Cənub-qərb hissəsini Qarabağ yaylası tutur. Ən yüksək dağ zirvəsi Qızılboğazın hündürlüyü 3594 metrdir. Bol su ehtiyatlarına malik olan rayonun ərazisindən axan Şəlvə və Minkənd çayları birləşərək Həkəri çayını (uzunluğu 113 kilometr) yaradır ki, bu çay da Araza qovuşur. Ərazisində Turşsu, Qaladərəsi, Ağanus, Xırmanlar, Tiqiq, Turş-tiqiq, Nurəddin, Nağdalı, Hacıxanlı kimi müalicəvi əhəmiyyətli bulaqlar, zəngin meşələr, yaylaqlar var.\nLaçın rayonunun təbiəti və təbii sərvətləri 26 ildir ki, talan edilir. Meşələr doğranır, xüsusi mühafizə edilən ağaclar kəsilir, təbii ehtiyatları talanaraq Ermənistana daşınır.\nRayonun tarixi abidələri erməni vəhşiliyinin qurbanına çevrilib\nLaçın rayonunun ərazisi tarixi, mədəniyyət və memarlıq abidələri, qədim qaya təsvirləri, mağaralar, daş üzərində süjet xarakterli oymalar, kurqan, qala tipli abidələr, məbədlər, çoxlu sayda qəbirüstü abidələr, at, qoç fiqurları, süjetli daşlar, gildən hazırlanmış müxtəlif bəzək, məişət və digər əşyalar, bir tağlı və iki tağlı körpülərlə zəngindir. Bu ərazidə olan abidələrin əksəriyyəti Qafqaz Albaniyası dövrünün yadigarlarıdır.\nAğoğlan məbədi (IX əsr), Dəmrovlu Pir Məbədi ( XI əsr), Cicimli kəndində Məlik Əjdər türbəsi (XII əsr), Kar Künbəz türbəsi (XVII), Soltanlar kəndində Həmzə Soltan sarayı (1761-ci il), Quşçu kəndində Pir (XII-XIII əsarlər), Uşaq qalası (XV əsr), Şəlvə kəndində məbəd, Mirik kəndi ərazisində qala (XV əsr), Qaranlıq kaha, Bayqara mağaraları, Zeyvə kəndində Soltanbaba türbəsi, Güləbird kəndində Sultanbud məbədi, Minkənd kəndində Alban kilsəsi, X-XIX əsrlərə aid ikitağlı və birtağlı körpülər, Seyidlər kəndində birtağlı körpü (XIX əsr), Pircahan körpüsü, orta əsrlərə aid sənduqə, qoç və at abidələri, dəmir və tunc dövrünə aid kurqanlar, qəbirstanlıqlar və onlarca digər məbədlər 26 ildir ki, erməni vəhşiliyinin qurbanına çevrilib. Laçın rayonda mövcud olan tarixi, mədəni və dini abidələrin bir çoxu dağıdılıb, bir çoxu isə erməniləşdirilib.\nTəəssüf ki, Ermənistan-Azərbaycan, Dağlıq Qarabağ münaqişəsi zamanı erməni silahlı qüvvələri tərəfindən işğal edilmiş Azərbaycan torpaqlarının qeyd-şərtsiz azad edilməsi, ölkəmizin ərazi bütövlüyü, sərhədlərinin toxunulmazlığı barədə BMT Təhlükəsizlik Şurasının qəbul etdiyi 4 qətnamə, eləcə də Qarabağ müharibəsi ilə bağlı Avropa İttifaqı, Avropa Şurası və digər beynəlxalq təşkilatların qəbul etdikləri qərarlar hələ də Ermənistan Respublikası tərəfindən yerinə yetirilmir. ATƏT-in rəhbərliyi altında fakt araşdırıcı və fakt qiymətləndirmə missiyalarının işğal olunmuş ərazilərdə məskunlaşma, ilkin coğrafi adların dəyişdirilməsi, mədəni mülkiyyətə və müqəddəs ocaqlara münasibətdə qeyri-qanuni əməllərlə bağlı hazırladıqları sənəd və tövsiyələr kağız üzərində qalıb. Beynəlxalq təşkilatların qərarlarına rəğmən işğal hələ də davam edir, beynəlxalq hüquq normaları kobudcasına pozulur. Dünya ictimaiyyəti, beynəlxalq təşkilatlar isə regionda etnik təmizləmə siyasətini həyata keçirmiş Ermənistanın işğalçı siyasətinə biganə yanaşır.\nLaçın rayonunun 74 min nəfərdən çox sakini 26 ildir ki, respublikanın 59 şəhər və rayonunda, o cümlədən Ağcabədi rayonunun Taxtakörpü ərazisində 84 obada məcburi köçkün həyatı yaşayır.\n“Qaçqınların və məcburi köçkünlərin yaşayış şəraitinin yaxşılaşdırılması və məşğulluğunun artırılması üzrə Dövlət Proqramına və Azərbaycan Respublikası Prezidentinin müvafiq sərəncamlarına uyğun olaraq Ağcabədi rayonunun Taxtakörpü ərazisində bütün infrastruktura malik 610 ailəlik üç qəsəbə salınıb. Prezident İlham Əliyev 2011-ci il dekabrın 24-də 552 ailəlik yeni qəsəbənin açılışında iştirak edib. Ərazidə 1500 ailəlik daha bir qəsəbənin tikintisinə başlanılması nəzərdə tutulur.\nLaçın rayonun bütün icra strukturları Ağcabədi rayonunun Taxtakörpü ərazisində fəaliyyət göstərir. Ötən dövr ərzində 13 min nəfərdən çox laçınlı məcburi köçkünün məskunlaşdığı Ağcabədi rayonunun Taxtakörpü ərazisində geniş tikinti-abadlıq işləri aparılıb, məcburi köçkünlərin həyat şəraitinin yaxşılaşdırılması istiqamətində xeyli iş görülüb. Rayon icra hakimiyyəti, Yeni Azərbaycan Partiyası rayon təşkilatı, 121 saylı Laçın Seçki Dairəsi, rayon polis şöbəsi, Dövlət Sosial Müdafiə Fondunun rayon şöbəsi, təhsil şöbəsi, Malıbəy obasında tibb məntəqəsi, Əhalinin Sosial Müdafiəsi və Məşğulluq Mərkəzləri, “Kapital bank” ASC-nin rayon filialı üçün inzibati binalar, mədəniyyət evi, xəstəxana, 5 ümumtəhsil məktəbi, 4 uşaq bağçası tikilib istifadəyə verilib. Taxtakörpü qəsəbəsində ümummilli lider Heydər Əliyevin adını daşıyan mədəniyyət və istirahət parkı, Gənclər parkı salınıb, dahi rəhbərin büstü qoyulub, Şəhidlər abidə kompleksi inşa edilib.\nBütün bunlara baxmayaraq, laçınlıların ən böyük arzusu doğma yurdlarına qayıtmaqdır. O günü səbirsizliklə gözləyən laçınlı məcburi köçkünlər Laçın niskili, doğma yurd həsrəti yaşayırlar...


Missiya, məqsəd, fəlsəfə\nAzərbaycan Respublikası Dövlət Neft Fondunun 2019-cu ilin yanvar-sentyabr ayları üzrə gəlir və xərclərinə dair məlumat\n25 Oct 2019 14:44:00\nAzərbaycan Respublikası Dövlət Neft Fondu (ARDNF) bildirir ki, 2019-cu ilin yanvar-sentyabr ayları ərzində ARDNF-nin büdcə gəlirləri 14 715,2 milyon manat, büdcə xərcləri isə 7 680,4 milyon manat təşkil etmişdir.\n2019-cu ilin yanvar-sentyabr ayları ərzində ARDNF-nin neft və qaz sazişlərinin həyata keçirilməsi ilə bağlı gəlirləri 12 074,9 milyon manat, o cümlədən mənfəət neftinin və qazın satışından 11 290,4 milyon manat, bonus ödənişləri 766,4 milyon manat, akrhesabı ödənişləri 4,7 milyon manat, tranzit gəlirləri 13,4 milyon manat təşkil etmişdir.\nHesabat dövrü ərzində Fondun vəsaitinin idarə olunmasından əldə edilən gəlirlər 2 640,3 milyon manata bərabər olmuşdur.\nHesabat dövrü ərzində ARDNF-nin 2019-cu il büdcəsinin icrası çərçivəsində 7 536,0 milyon manat vəsait dövlət büdcəsinə transfert edilmişdir. Qaçqın və məcburi köçkün ailələrinin məskunlaşdırılması və sosial-məişət vəziyyətinin yaxşılaşdırılması üzrə tədbirlərin həyata keçirilməsinə 126,4 milyon manat vəsait ayrılmışdır. 2019-cu ilin yanvar-sentyabr ayları ərzində ARDNF-nin idarə edilməsi ilə bağlı xərcləri 18,0 milyon manat təşkil etmişdir.\nValyuta məzənnələrinin dəyişməsindən yaranan fərq ilə bağlı ARDNF-nin büdcədənkənar xərci 219,8 milyon manat təşkil etmişdir.\n2019-cu ilin 30 sentyabr tarixinə Fondun aktivləri 2019-cu ilin əvvəlinə (38 515,2 milyon ABŞ dolları) nisbətən 10,4% artaraq 42 524,4 milyon ABŞ dollarına bərabər olmuşdur.


09:00 27 Oktyabr 2012 2871 dəfə oxunub\nSəhv etmirəmsə, 2009-cu illərin əvvəli idi. Turalla o çayxana sənin, bu çayxana mənim avara-avara gəzirdik. İçki məclisləri, gəzintilər... Səhərə qədər yatmır, siqaret çəkə-çəkə söhbətlər edirdik. Mən tələbə idim, Tural isə “Azadlıq” qəzetində yazırdı.\nO qədər avara idik ki, avaraçılıqdan öləcəyimizi düşünürdüm. Ancaq ölmədik. Dayandığımız yerdə ağlımıza gəldi ki, sayt işlədək. Təsadüfə bax ki, bizim dəyərli şairimiz Rasim Qaracanın həmin vaxt adyazar.az adlı saytı fəaliyyət göstərirdi. Rasim müəllim bizə təklif etdi ki, saytı işlətməkdə ona kömək edək.\nBeləliklə, biz adyazar.az saytını işlətməyə başladıq. İlk təcrübəmiz idi. Saytı hər gün yeniləyirdik. Əsasən gecələr – hərə öz evindən işləyirdi. Çox keçmədi ki, bu sayt yazarlar və ədəbiyyatla maraqlanan insanlarda maraq oyatdı. Onlar hər yerdə “Adyazar”dan danışırdılar. Hələ onda heç kim özünə xəbər saytı açmırdı. Heç Facebookda populyar deyildi. Yazıları e-maille yaydığım vaxtlar idi.\nSonra hərbi xidmətə yollandım. Saytın fəaliyyəti zəiflədi. Qayıtdıqdan sonra Turalla yenidən cəhd etdik. Ancaq nədənsə alınmadı. Belə qərara gəldik ki, yeni bir sayt açaq. Birinci ad üzərində müzakirələr apardıq və tapdıq: “Abzas”!\nRahat olmadı. Saytın üzərində iki aya yaxın işlədik. Bunun üçün bizə cəmi 200 manat pul lazım idi. Tural pulu tapdı. Dostumuz Elşad Qocayev saytı yığmağa başladı. 2010-cu ilin oktyabr ayında sayt hazır oldu. Turalgilin evində, gecə səhərə qədər işlədik: Elşad, Tural və mən. 5-6 qutu siqaret çəkdik. 3 çaynik çay içdik. Yuxumuz qaçsın deyə Turalın türk kofesi dəmləməyi də indiki kimi yadımdadır. Nəhayət sayt hazır oldu. Həmin gün detalları ilə yadımda qalıb. Günorta yuxudan durduq. Gedib yayma xəngəl yeyib, işə başladıq.\nÇox az bir zamanda abzas.net internet istifadəçiləri, xüsusilə aktivistlər arasında populyarlıq qazandı. Biz “Abzas”ı ədəbiyyat – mədəniyyət saytı kimi düşünmüşdük. Ancaq mövzu dairəsini genişləndirmək məcburiyyətində qaldıq. Hamını dərc edirdik. Hamıya yer verirdik. Müstəqil Azərbaycan mediasında bu dərəcədə müstəqil fəaliyyət göstərən sayt olmamlşdı.\nÜç nəfər idik. Pulumuz və köməyimiz də yox idi. Bizim saytın hesabına özünü reklam edənlər çox oldu. “Abzas” həm də mediaya yeni imzalar qazandırdı.\nMüstəqil olsaq da, bəzi məhdudiyyətlər tətbiq edirdik. Məsələn, insanların dini hislərinə toxunan materiallar dərc etməzdik. Hətta mən bir dəfə “Ateist xurafatçılığı” adlı yazı da yazmışdım. Bu yazıya görə ateistlər mənə hücum edirdilər.\n“Azadlıq”da işləyirdim. Əslində çox az vaxtımız olurdu. Axşam evə yorğun gəlib, saytı yeniləyirdik.\nSonra Kulis.az yaradıldı və bizi ora dəvət etdilər. Saytımızda yer verdiyimiz insanlar bir dəfə də olsun bizə sağ ol deməmişdilər. Ancaq “Abzas”ı bağlamağa məcbur olduqdan sonra ən ağır ifadələrlə bizi ittiham etdilər.\nHəmişə belə olur. Yaxşı olanda “sağ ol” demirlər, pis olan kimi adamın üzərinə yeriyirlər. Kütlə istəyir ki, sən onun uğrunda daima qəhrəmanlıq edib, acından öləsən.\nİlin günün bu çağında niyə bunları xatırladım?! Bu günlərdə Qan Turalının publisistik yazılarından ibarət “Polis qorxusuyla öpüşmək” adlı yeni kitabını çap olunub. Kitabın əvvəlində də qeyd olunub ki, burdakı yazıların bir qismi abzas.net-də dərc olunub. Kitabı vərəqlədikcə mən o günləri bir daha xatırladım.\nÜstəlik, bu gün saytların peşəkarlığı müzakirə mövzusudur. Əslində “Abzas”ı indiki müzakirələrdə nümunə kimi göstərmək də olar. Heç bir maddi, texniki bazası olmadan sayt yaradırsan və tez bir zamanda sevilirsən. Hətta normal oxucu sayı qazanırsan. Sirrimiz bunda idi: biz işimizi sevirdik, işimizə və özümüzə hörmət edirdik, özümüzə rəva bilmədiyimiz mətləbləri başqaları haqqında yazmırdıq.\n“Dolu” filmi haqda\n“Dolu” filmini ötən gün yenidən izlədim. Film tənqidçisi – kinoşünas deyiləm. Adi, sıradan tamaşaçıyam.\n“Dolu” əsərini oxumamışam. Ancaq vaxtilə oxuyan dostlardan bəziləri romanın pafoslu olduğunu yazmışdılar. Ona görə də filmə baxan zaman “Dolu”nun yaxşı film olacağından bədgüman idim. Baxdım və gördüm ki, yox, heç də düşündüyüm kimi deyilmiş.\n“Dolu” Qarabağ müharibəsi haqda “Fəryad” filmindən sonra baxdığım ən yaxşı filmdir.\nDigər tərəfdən film texniki baxımdan da uğurlu alınıb. Müharibə effektləri inandırıcıdır. Mənim kimi müharibənin dəhşətlərini görməyən gənclərin gözündə müharibəni real şəkildə canlandırırlar.\nFilmə ikinci dəfə baxanda xüsusi zövq aldığım operator işi idi. Filmin operatoru Nadir Mehdiyevin əməyi alqışa layiqdir.\nFuad Poladov, Məmməd Səfa, Şamil Süleymanov kimi peşəkarlar rollarının öhdəsindən layiqincə gəliblər. “Drakon” obrazını canlandıran Rza Rzayev peşəkar aktyor olmasa da yaddaqalan obraz yaradıb.\nNə isə, söhbəti çox uzatmadan sizlərə bu filmi izləməyi məsləhət görürəm.\nYeniyetmə olduğum zamanlar islam dinini tənqid etməkdən, dindarları qıcıqlandırmaqdan zövq alırdım. Qurban bayramında isə dindarların əsəbləri ilə oynamaq üçün yaxşı fürsət yaranırdı.\nYeniyetmələrin dindarları bu cür qıcıqlandırmaqdan zövq almasını indi də müşahidə edirəm. Müəyyən yaş dövrü var, keçib gedəcək. Hər şeyə normal, rasional yanaşacaqlar.\nMənim dini inancım yoxdur. Qurban bayramı müsəlmanların bayramıdır. Onların bayramına hörmətlə yanaşmağa çalışıram.\nAncaq biz bəzən ağsaqqal, ağbirçək yaşına çatmış “marjinallar”ın Qurban bayramında qoyun sevər çıxdıqlarının şahidi oluruq.\nYazırlar ki, niyə qoyunları kəsirlər? Niyə qoyunların soyqırımını həyata keçirirlər?\nƏtsiz yaşamaq çətindir. Hər gün ət yeməyə məcburuq. Dönərdə, lahmacun, çox sevdiyimiz kabab ətdən hazırlanmır? Yoxsa torpaqdan hazırlanır? Bunun üçün qoyunları, inəkləri kəsirlər. Belə heyvan sevərsinizsə, buyurun vegetarian olun. Yoxsa, hər Qurban bayramında heyvansevərlik etməyin!


Azərbaycanla Monteneqro arasında əməkdaşlıq sürətlə inkişaf edir\n“Bu ölkə ilə turizm əlaqələrimizin genişlənməsi Azərbaycanın Avropaya çıxışına bir vəsilədir”\nÖtən ilin noyabrında Bakıda Monteneqronun fəxri konsulluğu açıldı. İki ölkə arasında mədəni-iqtisadi əlaqələrin daha da möhkəmləndirilməsi məqsədilə yaradılan konsulluğun fəaliyyəti, gələcək planları ilə bağlı məlumat almaq üçün fəxri konsul Vüqar Əliyevə müraciət etdik.\nHəmsöhbətimiz əvvəlcə Azərbaycan-Monteneqro əlaqələrindən danışaraq iki ölkə arasında yüksək səviyyəli siyasi münasibətlərin digər sahələrdə də əməkdaşlığa mühüm zəmin yaratdığını vurğuladı. Monteneqro (Çernoqoriya) 1992-ci ilədək keçmiş Yuqoslaviya federasiyasının tərkibində, federasiyanın dağılmasından sonra isə 2006-cı ilədək Serbiya ilə ittifaqda olub, həmin il iyunun 3-də müstəqilliyini elan edib. Azərbaycan Monteneqronun müstəqilliyini tanıyan ilk ölkələrdən biridir, 2008-ci ildə iki ölkə arasında strateji əməkdaşlıq haqqında bəyannamə imzalanıb. 2010-cu ildə Monteneqronun Prezidenti Filip Vuyanoviç Azərbaycanda rəsmi səfərdə olub. İkitərəfli münasibətlərə dair 10 müqavilə imzalanıb, iqtisadi əlaqələr sürətlə inkişaf etməyə başlayıb. 2011-ci ildə paytaxt Podqoritsada Azərbaycanın diplomatik nümayəndəliyi fəaliyyətə başlayıb. Ötən il Azərbaycan Prezidentinin bu ölkəyə rəsmi səfərindən sonra ikitərəfli münasibətlər yeni mərhələyə qədəm qoyub.\nFəxri konsul Vüqar Əliyev bu sırada turizm əlaqələrini xüsusilə qeyd edir. Ötən il yay turizmi mövsümündə Azərbaycandan Monteneqroya çarter uçuşları başlanıb: “İyunun əvvəlindən sentyabrın 8-dək davam edən 12 çarter reysi vasitəsilə, rəsmi statistikaya görə, 2 min nəfərdən çox vətəndaşımız bu ölkəyə turist kimi səfər edib. Bir şeyi də qeyd edim ki, Monteneqro hökuməti Azərbaycan vətəndaşları üçün 2012-2013-cü illərdə yay turizm mövsümü ərzində - mayın 31-dən oktyabrın 30-dək müddətdə - vizasız rejim tətbiq edib. Bunun 2014-cü ildə də həyata keçirilməsi nəzərdə tutulur».\nMüsahibimiz çarter reyslərinin qarşılıqlı olacağını qeyd etdi: «Azərbaycanlı olaraq bizim hədəfimiz əsasən ölkəmizə turistlərin cəlb edilməsidir. Bu il də bu məsələ bizim üçün prioritet olacaq. Ötən ildən Podqoritsa şəhərindəki diplomatik nümayəndəliyimiz viza verilməsinə başlayıb. Turist səfərlərində əsas problem adətən viza ilə bağlı olur. Bu problemin həlli ölkəmizə Monteneqrodan çoxsaylı turistin gəlməsinə zəmin yaradır. Digər tərəfdən, uçuşlar çatrer reyslərinin olmadığı adi vaxtlarda İstanbul üzərindən həyata keçirilir. Bu da 5 saata yaxın vaxt itkisi deməkdir. Qiymət baxımından da sərfəli olmur. Təbii ki, davamlı birbaşa uçuşlar daha əlverişli olardı”.\nPodqoritsanın mərkəzi küçələrindən birinə Bakı adı verilib\n«Monteneqroda Azərbaycanın tanıtımı istiqamətində hansı işlər görülür» sualımıza cavabında həmsöhbətimiz bildirdi ki, bu istiqamətdə müxtəlif layihələr reallaşdırılır: «2013-cü ildə Monteneqroda böyük Azərbaycan şairi Hüseyn Cavidin büstü ucaldıldı, Azərbaycan parkı açıldı. Açılış mərasimində Azərbaycanın Baş nazirinin müavini Elçin Əfəndiyevin rəhbərliyi ilə nümayəndə heyəti iştirak etdi. Podqoritsanın mərkəzi küçələrindən birinə Bakı adı verilib.\nBu ölkədə Azərbaycanın çox gözəl imici formalaşıb. Monteneqro əhalisi bizə çox hörmətlə yanaşır. Podqoritsada «Belaya poli» deyilən bir məhəllə var, burada nisbətən kasıb əhali yaşayır. Bu məhəllədə bizim ölkənin dəstəyi ilə bir uşaq bağçası və bir məscid təmir olunub. Sizə bir faktı deyim. Bir azərbaycanlı həmin «Belaya poli» adlı yerə gedəndə taksi sürücüsü soruşub ki, haralısınız? Azərbaycanlı olduğunu biləndə ondan pul almayıb ki, siz çox gözəl millətsiniz. Bizim ölkədə belə xeyirxah işlərlə məşğul olursunuz.\nAzərbaycan Prezidenti İlham Əliyevin son səfəri iki ölkə arasında əlaqələrin inkişafına daha da təkan verdi. Azərbaycan bu ölkədə həm investor kimi, həm də dost ölkə rolunda yüksək səviyyədə təbliğ olunur».\nMonteneqronun Azərbaycandakı fəxri konsulluğu da bu əlaqələrin genişlənməsinə, xüsusilə turizm istiqamətində layihələrin reallaşdırılmasına dəstək verir: “Ötən il başlanan çarter reyslərinin 2014-cü ildə qarşılıqlı olmasına çalışacağıq. Bir hədəfimiz də iki ölkə arasında vizasız rejimin tam tətbiqinə nail olmaqdır. Təbii ki, bu məsələ iki ölkə rəhbərliyinin dəstəyi ilə reallaşacaq.\nMədəniyyət və təhsil sahəsində də əlaqələrimiz inkişaf edir. Monteneqrolu tələbələr Azərbaycan universitetlərində oxumağı çox istəyirlər. Bu il 5 tələbə Azərbaycan Diplomatik Akademiyasında təhsil alacaq.\n2014-cü ildə Azərbaycan və Monteneqro gənclərini bir araya gətirmək məqsədilə böyük bir tədbir keçirməyi də nəzərdə tuturuq. Podqoritsada Azərbaycan günlərini keçirəcəyik. Məqsədimiz iki ölkənin gəncləri arasında bir körpü yaratmaq, onların bir-birini tanımasına nail olmaqdır».\n“Yayda Monteneqrodan bir neçə turist qrupu qəbul etdik”\nVüqar Əliyevin sözlərinə görə, Azərbaycanın Podqoritsadakı nümayəndəliyinin dəstəyi ilə Azərbaycan-Monteneqro Mədəniyyət və Ticarət Evi yaradılıb. Bu qurum həm də «AZPROMO»nun rəsmi nümayəndəliyidir: «Onların işi Azərbaycanı təbliğ etmək və iqtisadi əlaqələrin qurulmasıdır. Bundan başqa, Azərbaycanla Monteneqro arasında hökumətlərarası işçi komissiya da yaradılıb. Azərbaycan tərəfdən komissiyanın həmsədri Azərbaycanın iqtisadiyyat və sənaye naziri Şahin Mustafayevdir. Mədəniyyət və turizm nazirinin müavini Nazim Səmədov da bu komissiyanın üzvüdür. Milli Məclisdə Azərbaycan-Monteneqro parlamentlərarası dostluq qrupu da yaradılıb. 2014-cü ildə dostluq qrupunun üzvləri Monteneqroya səfər edəcək. Bütün bunların hamısı iki ölkə arasında əlaqələrin yüksək səviyyədə inkişafının göstəricisidir.\nBiz düşünürük ki, turizm əlaqələrini daha da genişləndirək. 2013-cü ildə «Millennium» turizm şirkəti Monteneqrodan bir neçə turist qrupu qəbul etdi. Onlar Bakıda, Şəkidə, Lerikdə oldular, ölkəmiz haqqında çox yüksək təəssüratlarla geri döndülər. Azərbaycan haqqında müəyyən qədər məlumatlı olsalar da, gözləri ilə gördükdən sonra daha aydın təsəvvürləri oldu və bunu da etiraf edirdilər. Monteneqrolu turistlər səyahətə çox üstünlük verirlər. Ailəvi səyahət etməyi sevirlər. Onlar əsasən Avropa ölkələrinə səfər edirlər. Çalışacağıq bundan sonra Azərbaycana da üstünlük versinlər. Monteneqro özü də turistlər üçün cəlbedici yerdir. Bu ölkənin çox gözəl təbiəti var. Büdcəsinin əsas hissəsi turizm gəlirləri hesabına formalaşır. Düşünürəm ki, Monteneqro ilə turizm əlaqələrimizin genişlənməsi Azərbaycanın eyni zamanda Avropaya çıxışına bir vəsilədir. Çünki bu ölkə Avropanın mərkəzində yerləşir. Azərbaycanın bu ölkədə tanınması həm də Avropada tanınması deməkdir”.\nMədəniyyət.- 2014.- 15 yanvar.- S. 9.


2021, 28 Oktyabr, Cümə axşamı, Bakı vaxtı 14:44\n“Pambiq sahəsində zəhərləndikləri ehtimal edilən İmişli Rayon Mərkəzi Xəstəxanasında müalicə alan 12 nəfərdən 2-su buraxılıb. Qalan 10 nəfərin müalicəsi isə davam edir”.\n“ Elə bu gün də ( iyunun 21-də-r) 7-8 nəfər müraciət edib. Elə hər başı, qarnı ağrıyan ehtimal edir ki, bu həmin zəhərlənmədən ola bilər. Biz də müraciətləri cavabsız qoymuruq, onları mayinədən keçirirk”.\n“Ekspertiza idarəsi prokurorluğun nəzarəti ilə analizlər götürüb. Yəqin ki, nəticələr məlum olduqda açıqlana bilər və bu artiq bizim səalhiyyətimizə aid deyil”.


“Qarabağ bizimdir” – Bakıda müharibəyə çağırış şüarları ilə yürüş keçirilib - მარნეულის რადიო - Marneuli FM\n“Qarabağ bizimdir” – Bakıda müharibəyə çağırış şüarları ilə yürüş keçirilib\n10:35 / 15.07.2020\nİyulun 14-ü axşam Bakıda Azərbaycan ordusuna dəstək aksiyası keçirilib.\nPrezident Administrasiyası yanından başlayan yürüş zamanı bir neçə min gənc əllərində Azərbaycan bayraqları tutaraq: "Baş Komandan, səfərbərlik elan et", "İrəli, əsgər!", "Qarabağ bizimdir" və s. kimi şüarlar səsləndiriblər.\nMətbuatda yayılan məlumatlara görə, icazəsiz yürüş zamanı etirazçıları yürüşə müdaxilə etməyən polis qrupları izləyib.\nErmənistan və Azərbaycanın yaydığı son rəsmi məlumatlara görə, yenidən başlayan münaqişə hər iki tərəfdən ən azı 16 nəfərin ölümünə səbəb olub.\nQeyd edək ki, qarşıdurma 12 iyul bazar günü yenidən başlayıb.\nAzərbaycana tərəfinin verdiyi məlumata görə, vəziyyətin gərginləşməsi səbəbindən bu günə qədər 11 əsgər və bir mülki şəxs dünyasını dəyişib, Ermənistan tərəfi isə 4 əsgərinin öldüyünü bildirir.\nDağlıq Qarabağ münaqişəsinin tərəfləri bir-birini mütəmadi olaraq atəşkəs sazişini pozmaqda ittiham edirlər. Bu dəfə Qarabağdan çox uzaqda yerləşən Ermənistan-Azərbaycan sərhəddində, Tavuş/Tovuz əyalətində nisbətən geniş miqyaslı qarşıdurma gedir.\nVəziyyətin gərginləşməsindən bir neçə gün əvvəl Azərbaycan Prezidenti İlham Əliyev Qarabağla bağlı danışıqlardan mümkün çıxmaqla hədələdi və bununla da "münaqişənin hərbi yolla həlli yoxdur" fikrini rədd etdi – bu mövqeyi Ermənistanın Baş naziri Nikol Paşinyan tez-tez səsləndirir.\nCənubi Qafqazın iki ölkəsi arasında Dağlıq Qarabağ münaqişəsi 1988-ci ildə başlayıb.\nQeyd edək ki, tərəflər 1994-cü ildə atəşkəs imzalayıblar, lakin beynəlxalq təşkilatların himayəsi ilə iki ölkə arasında aparılan danışıqlar hələ də uğursuz hesab olunur. Hər iki tərəf daim bir-birini atəşkəs rejimini pozmaqda ittiham edir.


Üzvi körpə: Körpəniz üçün hansı ekoloji qarderob? - Məişət - 2021\nZərif dərinizə hörmət edən yumşaq, elastik liflər ... üzvi parçaları uşağınıza gətirən budur. Yalnız bu deyil: üzvi aldığınız zaman, planeti lazımsız çirklənmədən azad edir və ədalətli və etik ticarəti təbliğ edir.\nİstehlakçıların Təhlükəsizliyi Komissiyası (CSC) dövlət orqanlarından, 3 yaşa qədər uşaqlar üçün nəzərdə tutulan geyimlər üçün yeni bir normativ çərçivə qoymağı xahiş edir, xüsusən də kimyəvi maddələrin (ftalat, formaldehid və s.) Olmasını qadağan edir istehsalında ağır metallar (qurğuşun ...). Hamımızın bildiyimiz pambıqdan başqa mövzuları uşaqlara çatdırmalıyıq?\nPambığın xeyri yoxdur\nPambıq dünyanın ən çirkli bitki liflərindən biridir. Suda pestisidlər, gübrələr, GMO və s., Pambığın becərilməsi günahsızdır. ! Daha ciddi, geyimdə olan qalıqlar - boyalardakı xrom kimi ağır metallar, məsələn, uşaqlardan başlayaraq onları geyənlərin sağlamlığına təhlükə yaradır!\nBu gün ən çox yayılanlar arasında da var üzvi pambıq, yeganə təsdiqlənmiş üzvi toxuma. Üzvi pambıq Hindistan, Türkiyə kiçik yerli istehsalçılar tərəfindən əl ilə becərilir ... təbii gübrələrlə. Əslində ədalətli və etik ticarəti təbliğ edir.\nHəm də. Bu gün təklif daha da genişdir. Kətan, çətənə, gicitkən, bambuk, dəniz yosunu kimi digər ekoloji təmiz materiallara rast gəlmək olar... dəri və planet üçün yumşaq materiallar!\nVə ayaqqabı? Üzvi pambıq, hətta üzvi dəri, ayaqqabı da yaşıl olur. Balaca ayaqların sağlamlığı üçün yaxşı xəbər!\nGeyim tərəfi, hərəkət edir!\n• Tudo Bom-ın Compagnie des Petits mağazalarında təkrar siklon forması.\n• Monoprix-də MIDD (Davamlı İnkişaf İnnovasiya Mode) tapın.\n• Petit Bateau üzvi pambıq yığımına başlayır.\nİdman ayaqqabısı üçün Veja körpələr və uşaqlar üçün bir sıra modellər təklif edir. www.veja.fr\nGourmet adları: Agathe\nQazanmaq üçün bir ipad!\nCopyright 2021 \_ Körpəniz üçün hansı yaşıl qarderob?...


Elçin Şıxlı: “Qəzzafini də bu cür öldürdülər...”\nTeleqraf.com Yəməndə baş verən proseslər, sabiq prezident Abdullah Salehinin öldürülməsi, İranın ərəb coğrafiyasındakı davranışları, ABŞ-da Rza Zərrabla ba]l; məhkəmə prosesi və onun Türkiyəyə mümkün təsirləri mövzusunda siyasi şərhçi, “Ayna-Zerkalo” qəzetinin baş redkatoru Elçin Şıxlı ilə müsahibəni təqdim edir.\n- Elçin bəy, Yəmənin sabiq prezidenti Abdullah Salehi dünən öldürülüb, ölkədə vətəndaş müharibəsi davam edir. Bu müsəlman ölkəsində baş verənləri necə qiymətləndirmək olar?\n- Ümumi tendensiya var. Abdullah Salehi uzun illər, səhv etmirəmsə, 34 ilə yaxın hakimiyyətdə olub. Bu müddətdə də camaatı bezdirib. Həm də nəzərə alaq ki, bu, ərəb coğrafiyasında birinci hal deyil. Məsələn, Liviyada Qəzzafini də bu cür öldürdülər. Eləcə də İraqda Səddam Hüseynlə bağlı təxminən oxşar proses baş verdi. Misirdə Hüsnü Mübarəklə bağlı olaylar nisbətən mədəni formada başa çatdı. Bütün bunlar onu göstərir ki, müsəlman ölkələrində idarəçilik normal vəziyyətdə deyil. Xristian ölkələrinin heç birində belə durum yoxdur. Fikir verin, Angela Merkelin partiyası dördüncü dəfə ən çox səs toplayan təşkilat oldu, amma iki aya yaxındır ki, hökumət qura bilmir. Yəni seçkidə qalib gəlib, amma kansler ola bilmir. İndi Merkelin iki yolu var: ya istefaya getməlidir, ya da yeni seçkilərə. Fərq budur.\n- Ancaq Abdullah Salehi 2012-ci ildə prezidentlikdən istefa vermişdi və Yəməndə hakimiyyət uğrunda mübarizəyə 2014-cü ildə başlamışdı. Üstəlik Yəmən İran və Səudiyyə Ərəbistanı arasında poliqona çevrilib...\n- Siz dediklərinizi anlayıram, amma bunlar baş verənlərin nəticəsidir. Söhbət isə bu nəticəyə gətirib çıxaran səbəblərdən getməlidir. Səbəb pis idarəçilik, demokratiyanın olmaması, qanunların işləməməsidir. Yəməndə normal idarəçilik, qanunların aliliyi təmin edilsəydi nə İran, nə də Səudiyyə Ərəbistanı bu ölkəyə daxil ola və proseslərdə iştirak edə bilməzdilər. Münbit şərait olmasa, kənardan kimsə heç nə edə bilməz. Ancaq Yəməndə kənar müdaxilə üçün belə şərait mövcud idi. Çünki müsəlman ölkələrində biri kreslodan yapışdısa, ondan əl çəkmək istəyi olmur.\n- Yəməndə daxili vətəndaş müharibəsi nə qədər davam edəcək?\n-Hesab edirəm ki, hələ davam edəcək. Yəni uzunmüddətli proses olacağı ehtimalı güclüdür. Biz gördüyümüz odur ki, bu ölkələrdə proses başladısa, bitmək bilmir. Liviyada hələ də vətəndaş müharibəsi davam edir. Suriya kimi abad ölkə darmadağın olub, müxtəlif qüvvələrin daxildə dəstəklədiyi qruplaşmalar var. Kim haqlıdır, kim haqsızdır məsələsini kənara qoyaq. Problem ondadır ki, ölkə daxilində buna münbit şərait olmasaydı, vətəndaş müharibəsi, daxili faciələr baş verməzdi.\n- Açıq görünən odur ki, Suriyada, İraqda və Yəməndə İran ciddi tərəfdaş kimi çıxış edir, onun dəstəklədiyi qüvvələr həmin ölkələrdə daha da güclənir. Məsələn, Abdullah Salehi İranın dəstəklədiyi husilər tərəfindən öldürüldü, Tehran Bəşər Əsədi dəstəklədiyi üçün onu toxuna bilmirlər və ya Şimali İraqda Bağdad hökumətinə dəstək verərək kürd separatçılığının qarşısı kəsildi. Sizcə, İran o dərəcədə güclüdür ki, ərəb regionunda proseslərə bu şəkildə təsir edə bilir?\n- İran 1979-cu ildən bu yana ABŞ-ın sanksiyaları altında yaşayır. İran zəngin və qədim tarixi olan ölkədir. Sanksiyalar altında yaşadığı zaman İran hətta kosmosa peyklər buraxdı. İranın güclü ordusu və özünün istehsal etdiyi silahlar var. Əvvəl İran ABŞ və SSRİ-dən təyyarələr alırdı. Sonradan İran bu təyyarələrin detallarını ala bilmədi və bu səbəbdən də təyyarələr havalana bilmədi. Bundan sonra İran məcbur olub hərbi sənayesini inkişaf etdirdi.\nİkincisi, baş verən proseslər İran üçün ölüm-dirim mübarizəsidir. Üstəlik kəşfiyyat məsələsində İran çox güclüdür. Ərəblərlə də münasibətləri daima gərgin olub. İndi də yaşamaq uğrunda mübarizə gedir. İran da uzun illər tək qaldığına görə ancaq özünə güvənir. Şübhəsiz ki, İran hər zaman hiyləgər siyasəti ilə seçilib. Lazım olanın üzünə gülüb, lazım olanın başını əzib. Bu gün əlini sıxdığı adamın sabah əleyhinə işləyib. Yəni İran güclü dövlətdir və ərəb coğrafiyasında da ona bağlı olan qrupların vasitəsilə iştirak edir. Yəmən və Suriya buna açıq nümunədir.\n- Türkiyə ilə bağlı da ciddi narahatçılıq hiss edilir, xüsusilə ABŞ-da Rza Zərrab məhkəməsindən sonra. Sizcə, Rza Zərrab prosesi ilə Türkiyəni nəyə vadar etmək istəyirlər?\n- Bu mövzuya müxtəlif yanaşmalar var. Mənə görə, Rza Zərrabdan heç kim istifadə etmir. Sadəcə olaraq Zərrab canını qurtarmaq üçün Amerikaya getdi. O bilirdi ki, ABŞ-da onu həbs edəcəklər, lakin öldürməyəcəklər. Əgər Amerikaya getməsəydi, onu çoxdan öldürərdilər. İndi də sığınıb ABŞ-a və federal strukturlarla əməkdaşlıq yolunu seçib. Məqsədi də odur ki, həbs edilməsin və həyatına zəmanət ala bilsin.\nAncaq burada Türkiyə hakimiyyətinin hansı siyasət yürütdüyü, şəxsi maraqlar baxımından hansı addımlar atdığı da diqqətə alınmalıdır. Məsələn, Prezident Ərdoğan Güləni əldə etmək üçün Amerikaya ilə qarşıdurmaya getdi. Zərrab işi də sanki buna bir cavabdır. Üstəlik qardaş Türkiyə hakimiyyəti İncirlikdə yerləşən NATO bazasının elektrik enerjisini kəsdi. İllər əvvəl NATO İraqa daxil olmaq istəyərkən, Türkiyə müttəfiqlərinə yol verməkdən imtina etdi. Beləcə NATO və ABŞ İraqa digər ərazidən daxil oldu. Bunların hamısı dost və müttəfiq ölkə kimi Türkiyənin atmayacağı addımlar idi. İndi də ortada olan nəticə bəllidir. Fikrimcə, düzgün xarici siyasət kursu aparılmalıdır.\n- Bir çoxları hesab edirlər ki, Rza Zərrab prosesinin sonunda Türkiyəyə qarşı sanksiyalar tətbiq edilə bilər. Siz, bunu gözləyirsiniz?\n- Türkiyəyə qarşı deyil, ayrı-ayrı məmurlara qarşı sanksiya tətbiq edilə bilər. Ola bilsin ki, Ərdoğanın özünə də qarşı sanksiyalar tətbiq edilsin. Ancaq bu da bazarlaşma preqmeti ola bilər. ABŞ-dan deyərlər ki, əlimizdə faktlar var, siz filan məsələdə bizimlə birgə hərəkət etməlisiz. Bu, gözləniləndir.\nBir daha qeyd edim ki, aradakı çat ABŞ və NATO İraqa daxil olmaq istəyərkən Türkiyədən dəstək ala bilmədikdə başladı. Həmin dövrdə Türkiyə müttəfiqləri ilə birgə hərəkət etməli, onlara yol verməli idi. Ancaq Ankara buna getmədi. ABŞ da bundan sonra başqa addım atdı. Bu zaman İraqda ABŞ üçün istinad nöqtəsi kürdlər oldu. Çünki Türkiyə özü istinad nöqtəsi olmağı rədd elədi. Nəticədə də türkmənlər zəiflədi. ABŞ kürdlərə silah verdi, onları dəstəklədi. Bir var taktiki addım, bir də var strateji. Strategiya odur ki, 10 il qabağı düşünürsən. Bunu düşünməyəndə və hissə qapılanda nəticə arzuedilməz olur. Mən demirəm ki, bu prosesdə ABŞ haqlı, Ərdoğan haqsızdır. Söhbət ondan gedir ki, dünyada söz sahibi kimdir? Sözsüz ki, dünyada söz sahibi ABŞ və inkişaf edən Qərb dünyasıdır. Çünki onlar elmə, innovasiyaya, modernləşməyə üstünlük verirlər, böyük pullar xərcləyirlər. Müsəlman ölkələri isə orta əsirlərdə qalıb. Problemin məğzi də bundan ibarətdir.


“Sərnişin avtobusları 20 saatlıq iş rejimində çalışacaq” – Nazirlik\n14 Aprel 2015 - 10:37\n“İctimai nəqliyyatda istifadə olunan avtobus parkının yenilənməsi prosesi gedir. ölkəyə bu il ərzində 65 ədəd orta və iritutumlu müasir avtobus gətirilib. Yaxın günlərdə daha 300 ədəd “İveco” markalı iritutumlu avtobus gətiriləcək. Həmin avtobuslar istismar üçün marşurut şəbəkəsinə daxil ediləcək”.\nStrateq.az xəbər verir ki, bu haqda Modern.az-a Nəqliyyat Nazirliyinin katiblik rəisi Namiq Həsənov məlumat verib.\nO qeyd edib ki, “Bakı şəhərində nəqliyyat sisteminin təkmilləşdirilməsinə dair tədbirlər planı”na uyğun olaraq paytaxta daha 500 ədəd yeni “London taksisi” gətirilib: “Hazırda taksilər müəyyən prosedurdan keçir və Avropa Oyunları zamanı sərnişinlərin xidmətində olacaq”.\nİstismar müddəti başa çatan köhnə avtobuslara gəlincə, nazirlik rəsmisi bildirib ki, ümumiyyətlə, qaydalara görə, avtobusun istismar müddəti başa çatmayıbsa, ehtiyac yaranan ərazilərdə xəttə buraxılır:\n“Nisbətən köhnə avtobuslar istər şəhərətrafı, istərsə də bölgələrdə istismara verilir. Əgər avtobusun istismar müddəti başa çatıb və sərnişin daşımağa yarasızdırsa, utilizasiyaya (təkrar emal) göndərilir. Utilizasiya prosesi avtobusa ekspert rəyi verildikdən və Dövlət Yol Polisinin qeydiyyatından çıxarıldıqdan sonra baş verir. Bizdə belə avtobuslar yox dərəcəsindədir. çox nadir hallarda tam yararsız avtobuslar olur, bunlar da qəza zamanı deformasiyaya uğrayanlardır”.\nN.Həsənov sərnişindaşımada nağd ödənişin ləğvi və kart sisteminin tətbiqinin gecikməsi ilə bağlı bunları deyib:\n“Vaxt məsələsində ləngimə ola bilər. Düzdür, mart ayının 1-nə qədər nağd ödəniş sisteminin tamamilə ləğv ediləcəyini bildirmişdik. Amma bununla bağlı işlər yekunlaşmayıb və hazırda proses davam edir“.\nNamiq Həsənov onu da bildirib ki, “Bakı-2015: Avropa Oyunları” ərəfəsində Nəqliyyat Nazirliyi gücləndirilmiş iş rejimində çalışacaq:\n“Nəqliyyatla, yol təhlükəsizliyilə, ictimai nəqliyyatdan istifadə ilə bağlı müəyyən mesajlar çatdırcağıq. Yarış obyektlərində və onları əhatə edən yollarda “Parkinq yoxdur” qaydası tətbiq olunacaq. Eyni zamanda yarış günü biletləri yoxlanılmaqla tamaşaçılar öz avtomobillərini “Park et və get” dayanacaqlarına həvalə edəcəklər. Həmçinin sərnişin avtobusları 20 saatlıq iş rejimində çalışacaq”.


Qadınlar nə istəyir? – MƏŞHUR SUALIN CAVABI TAPILDI | Gənc Ailə\nAna Səhifə QADIN Qadınlar nə istəyir? – MƏŞHUR SUALIN CAVABI TAPILDI\nPsixoloq Castin Şanfarber öz məqaləsində “Qadınlar nə istəyir?” sualına cavab tapmağa çalışıb.\nDeməli, qadınlar nə istəyir? Sualın cavabı çox bəsitdir. Sadəcə, sevdiyi kişinin yanında olmasını…\nGeriDünya liderlərinin istifadə elədiyi avtomobillər İrəliBeyin qanamasının əlamətləri – 10 ən kritik simptom